
Pendahuluan 

Agama mempunyai pengaruh sebagai alat integratif dalam masyarakat di mana 
kegiatan beragama mempunyai nilai fungsional kepada kesejahteraan hidup manusia, di 
mana ia berperanan mengatur sistem moral dan sosial masyarakat hingga lahir 
pengadaptasi dan keharmonian dalam kehidupan masyarakat. Sarjana dari dulu lagi 
berpendapat dimensi agama mempunyai peranan untuk membentuk manusia menjadi 
pendorong, pengatur dan penjana pembangunan tamadun di muka bumi ini. 

Tetapi perbahasan tentang Tuhan dan agama terbuka luas untuk dimanipulasi dan 
diselewengkan oleh manusia hingga boleh membawa kepada berlakunya konflik yang 
melahirkan kesengsaraan, kezaliman, penindasan dan kehancuran kehidupan manusia itu 
sendiri. 

Perlu kita sedar artikel ini bukan cuba menghukum agama tetapi satu percubaan 
untuk memahami kuasa imaginasi agama dalam berhadapan dengan cabaran hidup dan 
kehidupan bermasyarakat yang pasti akan mempengaruhi arah, bentuk dan kedinamika 
agama Islam di Malaysia. 

Takrif Agama 

Sarjana klasik mentakrif agama sebagai kepercayaan dalam makhuk kerohanian 
(Tylor 1903). Durkheim pula berpendapat kita perlu memberi fokus kepada pengamalan 
dan tindakan manusia itu dan bukan semata-mata persoalan keyakinan dan kepercayaan. 
Durkheim (1915:47) mentakrif agama sebagai a unified system of beliefs and practices relative to 
sacred things, that is to say, things set apart and forbidden -beliefs and practices which unite into one single 
moral community called a Church all those who adhere to them. Bagi beliau agama adalah satu 
kesatuan sistem kepercayaan dan amalan berhubungan dengan kerohanian dan individu 
terlibat akan berada dalam satu jemaah atau kumpulan. Keadah takrifan struktur 
fungsional oleh Durkheim juga mempengaruhi Yinger (1970:7) di mana dia berpendapat 
agama adalah “...a system of beliefs and practices by means of which agroup of people struggles with the 
ultimate problems of human life” 

Dari perspektif sosiologikal berdasar perbahasan konsep agama di atas, artikel ini 
mentakrif agama sebagai satu set keyakinan dan amalan yang seseorang individu pegang 

dan laksanakan secara bersendirian dan atau bersama individu-individu lain untuk 
menyubur kehidupan dan berhadapan dengan cabaran hidup yang mendatang. 

Pendekatan Kefahaman Agama 

Ada dua pendekatan untuk memahami agama dan kedua-dua pendekatan ini perlu 
dibezakan; 1) Kefahaman agama sebagai mudak dan 2) Kefahaman agama sebagai 
interpretatif. 

Pendekatan kefahaman agama sebagai mudak berpegang dengan status kemudakan 
pada Tuhan, Nabi-Rasul dan buku suci agama. Dalam ketiadaan Nabi-Rasul seperti di 
akhir zaman ini, ulama, institusi dan pergerakan agama adalah pewaris kenabian-kerasulan. 
Manakala pendekatan kefahaman agama sebagai satu tafsiran mengutamakan pengaruh 
manusia ke atas tingkah laku agama dan bukan semata-mata persoalanan keagamaan dan 
Tuhan itu sendiri. 

Kedua-dua pendekatan dalam memahami agama membawa kita untuk sedar 
tentang wujudnya perbezaan di antara kenyataan ‘apa Tuhan kata’ dengan kenyataan ‘apa 
manusia kata Tuhan kata’; yang pertama bersifat mutlak dan kedua bersifat tafsiran, relatif 
dan spekulatif. 

Ini bermakna wacana manusia tentang Tuhan dan agama tidak semestinya menjadi 
murni dan baik. Wacana manusia tentang hal ini adalah hanya tafsiran dan bukan mutlak. 
Dari perspektif sosiologi, tuhan dan agama boleh dibentuk. Selari dengan kemampuan 
manusia membentuk secara social tuhan dan agama, kita perlu sentiasa sedar bahawa 
agama di dalam kehidupan kita tidak semestinya menjadi penyebab berlakunya 
kemunduran, ekstremisme dan keganasan; agama, kadang-kadang, menjadi alat yang 
dilaungkan oleh manusia demi mengejar ganjaran dunia dan menyelesai masalah hidup 
mereka. Tuhan dan agama menjadi alat untuk digembeling demi mempertahankan dan 
mengejar kepentingan dunia mereka. 

Dengan kemungkinan tuhan dan agama ditafsirkan mengikut pendekatan di atas, 
tidak mustahil kewujudan tuhan dan agama boleh memberi kesan positif hingga lahir 
masyarakat makmur, harmoni dan sejahtera, tetapi juga mungkin menuju ke arah 
kemunduran serta kemiskinan dan lebih merugikan lagi jika ia membawa penganiayaan, 
konflik dan kehancuran ke atas kehidupan manusia itu sendiri dan negaranya. 

Pandangan Keagamaan 

Terdapat tiga bentuk pandangan agama yang akan menentukan cara tuhan dan 
agama ditafsir tetapi juga bagaimana imaginasi agama yang dibentuk itu mempengaruhi 
tingkah laku mereka. Tiga bentuk pandangan itu ialah tafsiran ketuhanan dan keagamaan 
sebagai ritual, terbatas dan negatif, mentafsir ketuhanan dan keagamaan dalam bentuk 
hukum hakam dan retorik dan mentafsir ketuhanan dan keagamaan sebagai penyuburan 
kehidupan 

Pengaruh tafsiran ketuhanan dan keagamaan sebagai ritual, terbatas dan negatif 
akan melahirkan masyarakat yang mundur dan miskin. Ketuhanan dan agama hanya 
dilihat untuk menyelesai urusan hidup harian seperti nikah, kahwin, cerai dan mati. Itu 
pun ketuhanan dan agama dilihat dengan memisahkan persoalan dunia dengan akhirat dan 
dengan melabelkan dunia sebagai negatif serta akhirat positif. Etos ketuhanan dan 
keagamaan seperti ini sering dimiliki oleh masyarakat desa dan petani. Mereka bergantung 
harap pekerjaan dan kehidupan mereka kepada air, angin dan cuaca. Tanpa ilmu sains dan 
teknologi, agak sulit untuk mereka menguasai persekitaran hidup dan kerja mereka seperti 
membina saluran tali air, ampangan atau pembenihan hujan semasa kemarau. 

Masyarakat bandar dan negara yang sedang membangun tetapi dilanda dengan 
kemiskinan dan kemunduran akan mentafsir ketuhanan dan keagamaan dalam bentuk 
hukum hakam dan retorik. Ketuhanan dan agama berperanan untuk membina batas 
kumpulan sosial mereka yang tidak mendapat menfaat dari transformasi masyarakat yang 
sedang melanda kawasan dan negara mereka. Ini penting untuk mengekalkan hubungan 
kepembangkangan di antara kumpulan sosial yang mendapat ganjaran pembangunan 
dengan kumpulan sosial yang kalah. Perilaku yang sering memilih pendekatan ini kerap 
wujud di kalangan mereka yang cenderung atau berpendidikan agama. 

Kumpulan sosial yang progresif dalam masyarakat desa, pertanian atau maju yang 
mentafsir ketuhanan dan agama dari perspektif penyuburan kehidupan akan menjana 
sistem hidup dan tamadun. Tafsiran ini tidaklah asing dari Islam itu sendiri yang 
menganggap Islam itu sebagai Adeen dan cara hidup. Kumpulan sosial yang sering 
berpegang dengan tafsiran sebegini terdiri dari peniaga, pentadbir, ahli koporat dan 
kumpulan kelas menengah. 

Senario di Malaysia 

Malaysia adalah sebuah negara yang mempunyai lebih daripada 200 suku etnik. 
Kebanyakkan etnik ini pula memiliki budaya, bahasa dan agama yang berbeza. Agama 
yang terbesar dianuti mengikut urutan adalah Islam, Buddha, Tao, Hindu, Kristian, Bahai, 
agama tradisi dan sebagainya. Perbezaan-perbezaan ciri-ciri kelompok ini tidak semestinya 
membentuk hubungan di antara satu individu dengan individu lain dari kumpulan yang 
berbeza ini dalam keadaan salah faham, ketegangan dan akan berakhir dengan konflik. 
Perbezaan etnik dan agama boleh membina masyarakat kepelbagaian etnik dan agama yang 
harmoni, aman dan damai. 

Pengalaman perjalanan sejarah negara ini telah membuktikan perbezaan etnik, 
budaya dan agama, mungkin boleh melahirkan suasana salah faham, ketegangan dan juga 
konflik tetapi gambaran itu hanya mampu menjelaskan sebahagian kecil dari kehidupan 
rakyat dan perjalanan sejarah negara ini. 

Pengalaman konflik berbau agama seperti dengan penjajah Inggeris di beberapa 
negeri di Tanah Melajui, menentang ideologi komunis Parti Komunis Malaya, rusuhan 
etnik 13 Mei, penyelewengan aqidah oleh Al Arqam, konflik agama dengan penganut 
Hindu di Kampong Rawa, bersama merentas batas agama dalam Demonstrasi Jalanan 
Pergerakan Reformasi, menentang Tuntutan Pilihan Raya Suqui, keganasan pergerakan Al 
Ma’unah, konflik sosial dan agama di Kampong Medan dan kegiatan parti politik kerajaan 
dan pembangkang ada masanya telah mencetus ketegangan dalam masyarakat di mana 
dimensi etnik dan agama digembeling dalam persaingan di antara kumpulan-kumpulan 
etnik dan agama yang ada di Malaysia. Ada insiden-insiden ini yang telah membawa 
kepada pertumpahan darah, tetapi kejadian sosial sebegini bukan perkara yang biasa 
berlaku. Jikalau tumpah darah berlaku pun, ia tidak merebak ke kawasan yang luas dan 
berpanjangan. Seringkali dapat kita perhatikan insiden konflik sosial ini dapat di atasi 
dengan baik hingga masyarakat kembali normal dalam jangka masa enam bulan selepas 
insiden konflik itu. 

Namun kemampuan parti-parti politik dari pelbagai etnik untuk berkongsi kuasa 
berteraskan kepentingan kebudayaan masyarakat setempat telah menjamin kuasa 
pemerintahan negara kekal stabil hingga ke hari ini semenjak kemerdekaan dicapai dalam 
tahun 1957 lagi. Kestabilan politik telah melahirkan sebuah kerajaan yang telah mampu 
meneruskan projek modenisasi negara untuk meningkatkan dan mengagih hasil 
pembangunan yang telah dirancang dan dilaksanakan itu untuk dikecapi bersama oleh 
setiap rakyat tanpa mengira perbezaan etnik, budaya dan agama. 

Kajian telah menunjukkan rakyat Malaysia mungkin berbeza dari segi etnik, budaya 
dan agama tetapi perbezaan ini tidak primordial dan mereka diikat oleh norma hidup dan 
ikatan kewarganegaraan yang dikongsi bersama (Mansor Mohd Noor 1999) 

Namun di sebalik kejayaan mengurus masyarakat pelbagai etnik, budaya dan agama 
ini hingga lahir kemakmuran dan kesejahteraan di negara ini bukanlah satu perkara yang 
boleh diambil sambil lewa kerana struktur politik, perbezaan dan perbedaan sosial kita 
mempunyai beberapa kontradiksi yang tersendiri. Pelbagai kontradiksi sosial ini perlu 
sentiasa diurus demi menjamin keharmonian, keamanan dan kedamaian hingga tertegak 
kestabilan di dalam masyarakat dan negara. 

Namun begitu, hasil pembangunan negara masih menyisih kelompok miskin tanpa 
mengira etnik dan pemisahan jurang sosial di antara bandar dan desa masih wujud. 
Manakala pergolakkan di peringkat global yang memisahkan negara kaya dengan negara 
miskin mengikut pemisah barat-selatan dan Kristian-Islam boleh membuka ruang untuk 
kumpulan ekstrisme etnik, nasionalisme dan agama menggembeling parameter agama dan 
Tuhan untuk menegakkan kepentingan dan perjuangan hidup mereka. Atas dasar ini 
memahami makna, ciri-ciri, rasional dan pendorong yang ada tentang kenapa kelompok 
agama bertindak untuk mengadaptasi, membina keharmonian, atau pun memilih jalan 
ekstremisme dan ganas perlu sentiasa dikaji, diperbahas dan diperjelaskan. 

Rumpun Melayu, Kesepaduan Agama, Penjajahan dan Modenisasi 

Setiap negara dan wilayah melalui pembangunan setempat akan mencetus 
perubahan sosial hingga berlaku transformasi minda dan kehidupan dalam sesebuah 
masyarakat itu. Negara moden seperti Filipina, Indonesia, Malaysia, Singapura dan Brunei 
di Alam Rumpun Melayu pada hari ini telah melalui beberapa proses sejarah sosial yang 
telah membentuk dan mentakrif semula pembentukan negara bangsa ini melalui 
transformasi sosial yang sentiasa dinamik di dalam negara masing-masing itu. 

KERAJAAN Kesultanan Melayu: Masyarakat Kepelbagaian dan Kesepaduan 
Agama dengan Politik 

Rumpun Melayu sebelum kedatangan penjajah diperintah oleh kesultanan masing- 
masing. Keagungan setiap kesultanan ini sebagai pusat pemerintahan berubah-ubah 
mengikut kemampuan mereka menarik pedagang-pedagang dari rantau ini serta dari 
negara lain dan juga kekuatan mereka untuk mengembang wilayah kekuasaan mereka 
seperti yang berlaku dengan empayar Majapahit, Melaka, Pasai, Riau, Johor dll. 

Setiap KERAJAAN kesultanan Melayu ini diasakan pemerintahan mereka dengan 
dimensi politik dan agama disatukan di tangan Sultan itu sendiri. Melalui Sultan, pembesar 
di istana dan di jajahan telah menubuh satu sistem pentadbiran KERAJAAN negeri yang 
dijalankan berdasar perundangan berteraskan agama. 

Walaupun sistem pemerintahan berjalan di setaip KERAJAAN ini, teras 
pemerintahan adalah fedualisme di mana kuasa mutlak berada di tangan Sultan masing- 
masing. Manakala, bentuk agama yang diamal dan dibudayakan dalam kehidupan 
masyarakat lebih berbentuk ritual, terbatas dan terhad. Agama tidak menjadi ad deen tetapi 
peraturan hidup untuk nikah, kahwin, cerai, halal-haram, duniawi-akhirat dan Syurga- 
Neraka sahaja. 

Struktur sosial masyarakat di dalam KERAJAAN kesultanan Melayu ini 
dibahagikan berdasar darjat sosial dengan sususnan raja, bangsawan dan rakyat. Malahan, 
rakyat tempatan yang terdiri dari pelbagai suku Melayu, diperintah bersama pedagang- 
pedagang negara asing dalam kerangka masyarakat pluraliti atau kepelbagaian etnik, 
bahasa, budaya dan agama. 

Kerajaan Kolonial Tanah Melayu: Masyarakat Majmuk dan Pemisahan Agama 
dengan Politik 

Dalam memahami kedinamika agama di alam rumpun Melayui, amat penting kajian 
transformasi sosial barat dikaji dalam memahami tingkah laku, perancangan dan 
pemerintahan penjajah Inggeris, Belanda, Perancis dan Amerika Syarikat di negeri anak 
jajahan mereka di rantau ini. 

Barat berdasar pertembungan tamadun di Laut Mediterranean telah mencetus 
pemikiran sosial di kalangan falsafah Yunani hingga lahir zaman DLnlightenment yang 
meyebabkan kuasa mudak padri dan institusi agama diruntuh. Keruntuhan kuasa 
kemudakan penguasa agama telah membawa pula kepada kebangkitan zaman Bjnaissance 
yang meroboh institusi feudalisme dan memberi kuasa politik kepada rakyat melalui 
demokrasi berparlimen. Intipati dari perubahan sejarah sosial barat ini, agama telah 
dipisahkan dari politik dan punca kuasa politik terletak di tangan pemerintahan negara 
melalui demokrasi. Dalam acuan masyarakat sedemikian, kehidupan dan pemerintahan 
negara di barat didapati berjalan di atas kepentingan peribadi berteras budaya rasional- 
legal, hak asasi, undang-undang dan perkiraan pasaran. 

Kedatangan penjajahan barat ke alam rumpun Melayu melalui kuasa teknologi 
perang dan perjanjian telah mengekalkan kedudukan Sultan di setiap negeri dijajah tetapi 
pemerintahan yang diamalkan memisah politik dari agama. Di Tanah Melayu, urusan 
pentadbiran negeri berada sepenuhnya di tangan pihak pentadbiran British dan Sultan 
hanya diberi kuasa untuk menjaga hal ehwal agama Islam seperti nikah, kahwin dan cerai 
sahaja. 


Dengan terlaksananya satu sistem pentabiran berdasar peraturan rasional-legal yang 
dijalankan di seluruh negeri-negeri yang dijajah, pembangunan pasarana pengangkutan laut 
dan jalan raya telah memudahkan perjalanan serta pedagangan dan pelaksanaan sistem 
Torrens sebagai keadah mengurus tanah telah membenarkan tanah mudah dimiliki, 
terutama oleh kepentingan kapitalis asing dalam perlombongan biji timah dan ladang 
getah. Buruh asing dari negara China dan India dibawa masuk dengan jumlah yang besar 
ke Tanah Melayu, Sarawak dan Sabah dan merubah ratio dan dominasi kependudukan 
anak watan di tanah air berbanding dengan pendatang asing. 

Dasar imigresen yang diamalkan berdasar kepentingan ekonomi dan kuasa politik 
Inggeris telah membentuk masyarakat majmuk yang terpisah terasing dari satu sama lain di 
mana setiap etnik dikelompokkan ke dalam kegiatan ekonomi, di remang fisikal 
penempatan dan bahasa-budaya hidup dalam masyarakat masing-masing. 

Orang China berniaga di bandar-bandar dan menjadi buruh di lombong biji timah, 
orang India yang boleh berbahasa Inggeris dijadikan pentabir dan yang tidak 
berpendidikan berkerja sebagai buruh dalam pembinaan jalan raya, keretapi dan di ladang 
estet getah. Orang Melayu kekal sebagai petani dan nelayan di lembah sungai, bendang 
padi dan pesisir pantai kecuali golongan bangsawan yang dilatih untuk menjadi pegawai 
kerajaan. 

Kekayaan Tanah Melayu, Sarawak dan Sabah dikaut keluar negara dan 
memperkayakan empayar British, tetapi pembinaan insan anak watan diabai, dipinggir dan 
dijalan atas dasar pecah perintah. Maka sekolah kebangsaan hanya dibangunkan untuk 
melatih anak-anak yang hanya pandai sedikit dari perkerjaan ibubapa mereka yang menjadi 
petani dan nelayan. Anak-anak raja dan bangsawan diberikan kemudian lebih tinggi dengan 
tertubuhnya Free School, Malay College Kuala Kangsar dan Raffles College supaya dapat 

menjadi pentabir dalam pentadbiran Inggeris. Namum begitu, gereja Rristian diberi kuasa 
untuk menjalankan sekolah dalam aliran bahasa Inggeris, masyarakat Cina dengan aliran 
bahasa Mandarin dan pemilik estet dengan bahasa Tamil. Kesemua sekolah ini memiliki 
guru dan silibus pelajaran yang berbeza hinggakan ilmu tempatan terpisah dari kumpulan 
etnik yang belajar di dalam bahasa tentang budaya, agama dan sejarah tanah besar mereka 
sahaja. 


Oleh kerana agama diletak di bawah kuasa Sultan, budaya mengurus pentabiran 
feudal yang telah digunakan telah membiarkan kefahaman agama berbentuk ritual, terbatas 
dan terhad diteruskan dalam masyarakat tradisional Melayu. Kepimpinan agama tradisional 
didapati mengadakan kelas pengajian Al Quran secara tidak formal dan majlis pengajian 
tauhid, fekah, tasauf dan sirah di masjid dan pondok. Mereka didapati terlibat juga dalam 
pergerakan pemberontakan terhadap penjajah Inggeris di Perak, Pahang, Kelantan dan 
Terengganu. Namun pergerakan nasionalisme berteraskan agama di kalangan orang 
Melayu mudah dipatah oleh Polis penjajah. 

Namun begitu, pelajar Melayu yang kembali belajar agama dari Timur Tengah telah 
membawa pemikiran pembaharuan dalam agama yang melihat agama dalam mang lingkup 
yang lebih luas hingga memasukkan pembelajaran matapelajaran akademik seperti bahasa 
Arab, bahasa Inggeris, matematik dan sains dalam pengajian di madrasah dan sekolah 
agama yang mereka anjur. Mereka juga membicarakan kepentingan ekonomi dan politik 
masyarakat Melayu-Islam dalam media terbitan mereka. Mereka dicap sebagai Kaum Muda 
oleh golongan agama tradisional yang mendapat sokongan Sultan dan pentadbiran 
Inggeris. 

Struktur sosial dalam masyarakat majmuk yang dibangunkan oleh penjajah Inggeris 
disusunlapis dengan penjajah Inggeris berada di anak tangga sosial teratas, dikuti oleh 
bangsawan Melajui, orang Cina, Melajui jelata, bumiputera Sarawak serta Sabah dan India. 
Ideologi ras menjadi kriteria menyusun darjat sosial masyarakat di era penjajahan Inggeris 
di Tanah Melajui. 

Tanah Melayu dan Malaysia Membina KERAJAAN: Mengurus Masyarakat 
Kepelbagaian dan Politik Dengan Agama 

Budaya pentadbiran rasional-legal dan demokrasi barat terus tersulam melalui 
proses modenisasi dalam pembangunan negara dan negara bangsa di Tanah Melayu dan 
Malaysia setelah mencapai kemerdekaan dari tangan penjajah Inggeris. Sedikit perbezaan 
telah berlaku semasa penggubalan Perlembagaan Persekutuan, di mana akhirnya, 
dipersetujui atas desakan Sultan dan pemimpin politik Melayu supaya Islam dijadikan 
agama rasmi negara. Tetapi dari sejak mencapai kemerdekaan hingga 1970an, kepimpinan 
negara yang sedia ada lebih cenderung untuk berpegang dengan pemerintahan laisset^faire 
dan lebih senang mengikut kehendak pragmatik pasaran dengan mengabaikan agama 
dalam kegiatan politik kecuali sekadar fungsi ceremonial sahaja. 

Hanya selepas 13 Mei 1969, suara orang Melayu tentang kepentingan agama 
dalam kehidupan dan pentadbiran negara mula dipertimbangkan untuk dilaksanakan dalam 
utus tadbir negara. Bermula dengan kempen Bulan Dakwah pada tahun 1980an, ke 
Islamisasi pentabiran negara hingga terbina Universiti Islam Antarabangsa Malaysia, 
sekolah-sekolah agama, Institut Kefahaman Islam (IKIM), Jabatan Kemajuan Islam 
(JAKIM), kolej-kolej Islam, Bank Islam, insuran Islam, pinjaman Islam, hingga gaji iman 
dan guru kelas agama fardu ain diselaraskan dan sebagainya. Perubahan yang paling ketara 
berlaku berbanding dengan initiatif-initiatif menginstitusikan Islam ini terjadi apabila 
peruntukan untuk memartabatkan undang-undang syariah telah dibuat melalui pindaan 
Perlembagaan Persekutuan dan tertubuhnya jentera Mahkamah Syariah di Malaysia yang 
setara dengan perundangan sivil. 

Perubahan ini didorong oleh persaingan politik di antara Parti Agama Islam Se 
Malaysia (PAS) dan Pertubuhan Kebangsaan Melajui Bersatu (UMNO) sebelum pilihan 
raya 1969 dan kebangkitan kesedaran dan pergerakan agama seperti Angkatan Belia Islam, 
Yayasan Al Arqam, Jemaatul Tabligh, Jemaah Islah Malaysia, pendakwah bebas, guru 
pondok, guru-guru agama dan pelbagai pergerakan agama yang lain. 

Penyatuan politik dengan agama beracuan modenisasi, rasional-legal dan demokrasi 
barat membentuk semula budaya pemerintahan di Malaysia ke bentuk KERAJAAN 
semasa di zaman Kesultanan Melajui dahulu. Pendekatan yang mengabungkan dan 
menyulamkan acuan peninggalan budaya pemerintahan Inggeris dengan agama di dalam 
masyarakat Melayu telah mengarus perdanakan Islam dalam pemerintahan dan projek 
membangunkan negara dan negara bangsanya. 

Dengan kestabilan politik yang diperolehi dari sokongan orang-orang Melayu di 
atas pengukuhan Islam dalam pemerintahan dan kehidupan, KERAJAAN semasa dengan 
kerjasama etnik dan agama lain, telah berjaya membawa kemajuan negara sehingga dalam 
satu generasi rakyat pelbagai etnik dan agama telah mengalami mobiliti sosial dari berkerja 
sebagai seorang petani dan miskin ke dunia perniagaan dan terdiri dalam golongan kelas 
pertengahan. Di kalangan orang Melayu dan Islam, sejumlah besar di kalangan mereka 
didapati telah mengalami mobiliti sosial yang ketara berpindah dari golongan miskin ke 
golongan kelas menengah. Ini mempengaruhi budaya hidup mereka untuk mengutamakan 
pendidikan, penghayatan agama, budaya kepenggunaan Islam dan kehidupan yang selesa. 

Dalam suasana kestabilan dan kemajuan yang telah dirancang dan dilaksanakan 
secara rapi oleh KERAJAAN, sulaman acuan rasional-legal dan demokrasi barat telah 
berjaya membawa agama ke arus perdana, hingga melalui proses modenisasi Islam menjadi 
satu adeen dan cara hidup yang menjuibur kehidupan penganut, masyarakat dan negara ini. 
Islam menjadi progresif yang mampu membawa penganutnya menyumbang kepada 
kestabilan dan kemajuan negara. Islam menjadi amalan fundamental orang Melayu di 
Malaysian dari sudut penghayatan tetapi melahirkan budaya hidup yang mendokong 
kestabilan dan kemajuan serta terasing dari budaya ektrimise dan keganasan. Progresif, 
saintifik dan moden menjadi ciri utama budaya hidup orang Islam di Malaysia. 

DEB, Transformasi Sosial dan Agama Di Malaysia 

Ekonomi negara selepas mencapai kemerdekaan dalam tahun 1957 adalah 
berteraskan pertanian sara diri. Orang Melayu banyak terlibat dalam sektor ini. Orang 
India pula banyak dibawa masuk dari India untuk menjadi penoreh getah di ladang getah 
yang dimiliki oleh pemilik asing. Manakala orang Cina terlibat dengan kegiatan 
pelombongan biji timah dan menjadi peniaga di bandar. Namun begitu pemilikan terbesar 
perlombongan biji timah dan industri di negara ini berada di tangan pelabur asing. Dasar 
perindustrian negara pada dua dekad awal setelah negara mendapat kemerdekaan adalah 
dengan memberi keutamaan kepada industri gantian impot. Namun begitu kebanyakan 
pemilik industri gantian impot ini adalah juga pemilik asing. 

Setelah sepuluh tahun mencapai kemerdekaan, masyarakat yang diasaskan berdasar 
kepentingan pasaran dan pemilikan pemilik asing mula menunjukkan keretakan setelah 
pembangunan yang dijalankan itu telah membawa kepada ketidaksamarataan, 
kemunduran, kemiskinan dan kepinggiran di antara etnik dan wilayah. Kepincangan 
pembangunan ini telah menyuburkan batas etnik Melayu yang merasakan mereka telah 
miskin di negara sendiri. Tergugat dengan tekan politik dan kedudukan ekonomi 
berbanding orang bukan Islam dengan Melayu, masyarakat Melayu mula cenderung 
kepada agama untuk membina kekuatan kumpulan mereka. Majlis pengajian agama oleh 
beberapa ustaz telah mula menarik masyarakat di beberapa masjid terutama di Lembah 
Kelang dan Kuala Lumpur. 

Walaupun orang Cina dan India memiliki kedudukan sosio-ekonomi yang lebih 
baik daripada orang Melayu, mereka juga merasakan pembangunan negara tidak mengubah 
kehidupan mereka, terutamanya di kalangan golongan berpendapatan rendah di bandar 
dan miskin di estet. Rakyat juga mendapati pihak kerajaan lebih mendokong kehendak 
pemilik asing dan perkiraan pasaran hingga membawa kepada keinginan rakyat tanpa 
mengira etnik untuk merubah politik status quo dalam dekad 60an. Penggembelingan etnik 
dan agama juga dilakukan orang Cina dan India untuk mempamirkan ketidak seimbangan 
sosial yang berlaku. 

Setelah kesemua kumpulan etnik dan agama menggembeling batas etnik dan agama 
mereka sendiri, perbezaan di antara mereka lebih ditimbulkan hingga tenggelam kemelut 
sosial yang mereka bersama mengalami hingga menegang hubungan di antara mereka. 
Setelah dibakar semangat mereka sepanjang kempen Pilihan Raya Umum tahun 1969, 
rusuhan etnik telah berlaku di Kuala Lumpur dan Lembah Kelang. Setelah rusuhan etnik 
pada tahun 1969 berlaku, beberapa pengukuhan dan perubahan dasar-dasar awam kerajaan 
telah dilakukan. 

Di antara perkara utama yang berlaku, konsep perkongsian kuasa politik telah 
diperluaskan apabila Parti Perikatan telah digantikan dengan Barisan Nasional dan 
ditambah jumlah parti-parti politik komponen di dalamnya. Perlembagaan Persekutuan 
telah dipinda untuk mengelak hasutan yang memanipulasi etnik, agama dan perkara yang 

sudah termaktub di dalam Perlembagaan. Penekanan kepada pembangunan ekonomi 
dengan pengagihan melalui pelaksanaan Dasar Ekonomi Baru (DEB) juga telah dijadikan 
dasar pembangunan negara. Pengstrukturan semula masyarakat agar kegiatan ekonomi 
tidak dicorak oleh batas etnik dan kemiskinan dijadikan objektif utama DEB. 

Bersama dengan perubahan ini, pergerkan agama di kalangan masyarakat Melayu 
semakin berkembang bermula dengan pergerakan Jemaah Tabligh, ABIM, Al Arqam dan 
JIM. Setiap pergerakan ini menjalankan pelbagai kegiatan dakwah dari majlis pengajian, 
kursus kefahaman dan penghayatan, menjalankan usrah, membangunkan kampung 
pergerakan masing-masing yang di dalamnya dibina perumahan, persekolahan, kegiatan 
ekonomi dan pelbagainya. 

Di peringkat awal perkembangan pergerakan-pergerakan agama ini, mereka 
mendapat tempias dari Revolusi Iran. Perkembangan pergerakan Islam di Malaysia 
mendapat semangat perjuangan Islam dari keruntuhan kerajaan Shah Reza dan 
kebangkitan Revolusi Iran. Pengaruh ideologi revolusi Iran ini agak ketara dalam PAS yang 
telah menjadi asas dalam perubahan dasar partinya dari nasionalisme beragama kepada 
Pembangunan Ummah. Namun demikian, pengaruh ideologi revolusi Iran tidaklah begitu 
ketara dan mendalam ke atas pergerakan-pergerakan agama Islam yang lain kerana 
perbezaan pegangan aqidah. 

Persaingan untuk mendapat ahli dan pengaruh di tengah masyarakat, terutama di 
kalangan orang Melayu menjadi sengit. Persaingan di antara pergerakan ini mula 
menampak keretakan dalam hubungan di antara mereka oleh kerana berlaku amalan ‘kafir- 
mengkafir’, terutama ada individu-individu dalam PAS ‘menkafirkan’ UMNO, ABIM 
‘menkafirkan’ Al Arqam, UMNO ‘menkafirkan’ Jemmah Tabligh, Al Arqam 
‘memurtadkan’ jemaah lain hingga akhirnya pihak berkuasa bertindak untuk 
memperkemaskan dan mengarus perdanakan pergerakan-pergerakan ini supaya lebih 
progresif dan selari dengan acuan Islam ala Melayu. 

KERAJAAN telah mentakrifkan Islam di Malaysia mesti berteraskan rasional-legal 
dan diarus perdanakan melalui proses modenisasi. Negara mengishtiharkan Malaysia 
adalah sebuah negara Islam dan amalan Islam di Malaysia adalah bersifat Islam 
fundamental tapi lebih ke arah Islam kesederhanaan dan membangun tamadun. Maka 
rakyat didorong untuk memilih Islam berbaju Melayu bukan jubah, bersongkok bukan 
serban, memakai tudung bukan berpurdah dan bukan keadah organisasi berjemaah tetapi 
berteraskan keluarga asas masing-masing. Dasar acuan Islam pihak pemerintah ini 
bertembung dengan pergerakan agama yang mungkin progresif tetapi mengutamakan imej 
Arab dan India telah disisih dan tindakan untuk meminggirkan kumpulan-kumpulan ini 
dijalankan. 

Pendekatan ekonomi dengan pelaksanaan DEB dan program menginstitusi serta 
mengarus perdanakan Islam melalui projek modenisasi nyata merubah landskap sosial 
negara. Dengan kejayaan pembasmian kemiskinan, pemodenan masyarakat desa dan 
kemasukan pelaburan asing dalam industri elektronik, industri berat dan pengeluaran 

barang-barang penggunaan harian telah memberi kesan besar ke atas pembahan stratifikasi 
sosial dalam negara hingga ke hari ini. Rakyat Malaysia dari pelbagai etnik didapati telah 
mengalami mobiliti sosial di mana golongan miskin telah mengecil dari tahun 1970 dengan 
60 peratus ke hanya 3 peratus dalam tahun 2010 dan kelas menengah pula, tanpa mengira 
etnik, telah berkembang dengan pesat dan bertambah besar jumlah saiznya. Orang Melayu 
dan yang beragama Islam berubah bersama dengan etnik dan agama lain tetapi tidak 
menjadi kacang lupakan kulit dengan dimensi etnik dan agama mereka. Kepentingan 
agama didapati lagi mendapat tempat dalam kehidupan mereka walaupun mereka telah 
berjaya mendaki anak-anak tangga mobiliti sosial, material dan darjat sosial. 

Namun begitu, kegagalan mengenalpasti dan memahami perubahan sosial yang 
sedang melanda negara akibat dari pelaksanaan DEB dan pertumbuhan ekonomi kepada 
dua angka kadar pertumbuhan ekonomi sepanjang dekad 80an dan 90an meletakkan 
negara dalam krisis sosial. Rakyat pelbagai etnik dan agama meletakkan ketidak 
kemampuan kepimpinan politik negara dan jentera kerajaan yang menyebabkan 
kepincangan hidup di kalangan golongan pendapatan rendah terjadi. 

Pembangunan negara pasca 90an telah membuka remang fisikal dan sosial baru 
dengan taburan rakyat pelbagai etnik dan agama telah berubah dan pindah randah melintas 
batas negeri ke taman perumahan dan pusat pertumbuhan baru. Sebelum 90an orang 
Melayu berada di desa, Cina di bandar dan India di estet-estet. Tetapi selepas 90an pula 
orang Melayu telah berpindah dari desa ke bandar, kegiatan bertani ke pegawai kerajaan 
dan dunia perniagaan dan terkeluar dari golongan miskin ke kelas pertengahan di bandar- 
bandar besar. Orang Cina didapati masih kekal di bandar-bandar besar tetapi banyak juga 
yang telah berhijrah untuk membuka perniagaan dan idustri kecil sederhana di kawasan 
pusat pertumbuhan baru seperti Kemaman-Kertih, Pasir Gudang dan bandar-bandar lain 
di Malaysia. Manakala orang India yang paling teruji dengan transformasi pembangunan 
negara ini. Estet-estet di pinggir-pinggir bandar telah dijadikan kawasan pertumbuhan baru 
dan taman perumahan. Beratus ribu penduduk India terpaksa berpindah ke bandar dengan 
tahap pendidikan dan kemahiran kerja yang rendah. Kelompok komuniti India di bandar 
pula, sesetengah sub-etnik India telah mengalami mobiliti seperti Tamil Sri Lanka, Sikh 
dan mereka yg terlibat dalam perniagaan. Tetapi yang jelas kumpuan sub-etnik Tamil dan 
Telegu yang berkerja dan yang telah meninggalkan estet, Kereta Api Tanah Melayu dan 
Jabatan Kerja Raya telah terperangkap dengan putaran ganas kemiskinan dan kemiskinan 
bersifat warisan. 

Akhir-akhir ini timbul beberapa ketidakpuasan etnik dan agama di kalangan 
penganut bukan Islam, terutamanya yang melibatlkan perkahwinan antara penganut agama 
lain dengan orang Islam apabila berlaku perceraian, tuntutan pemilikan anak-anak, harta 
dan lain-lain. Isu tanah perkuburan orang bukan Islam terutama Hindu dan pembinaan 
kuil serta tempat ibadat agama-agama lain juga semakin ditimbulkan dan mendapat 
perhatian masyarakat berkenaan. Ini berlaku kerana transformasi sosial yang drastik ke atas 
mobiliti fisikal dan sosial rakyat Malaysia serta kegagalan perancangan yang rapi berlaku 
oleh pemerintah hingga kepentingan penganut agama lain diabaikan. 

Namun begitu, kejayaan DEB didapati telah berjaya merubah landskap negara 
hingga rakyatnya bukan sahaja telah berpindah randah dari segi fizikal tetapi juga mobiliti 
sosial dan terpenting sekali batas etnik dan agama di antara mereka telah menipis. Ini 
terbukti apabila kep utusan Pilihan Raya Umum ke 12, 2008 telah menyatukan rakyat 
pelbagai etnik dan agama supaya meletakkan kepentingan diri dan keluarga mereka 
daripada perbahasan alhi-ahli politik yang suka menakutkan mereka dengan perbezaan 
etnik dan agama. Perubahan kuasa di beberapa negeri dan pengurangan majori parti politik 
sedia ada di Parlimen ke tangan parti politik pembangkang tidak melahirkan keresahan 
etnik dan agama seperti yang dijangkakan. Perubahan politik ini berlaku dalam keadaan 
stabil, harmoni dan damai. 

Perubahan senario politik ini telah merubah gaya pemerintahan negara, di mana 
KERAJAAN perlu dalam membangun negara bertindak untuk merangkumi bersama 
kumpulan berpendapatan rendah dan rakyat pelbagai bahasa, budaya, dan agama di dalam 
program-program mereka. Di bawah kepimpinan Perdana Menteri yang ke enam, Mohd 
Najid Abdul Razak, pembinaan negara bangsa dengan slogan IMalaysia dan pembangunan 
negara melalui Model Ekonomi Malaysia, National Key Result Areas serta Program 
Transformasi Ekonomi dan Kerajaan dijadikan paksi perancangan dan pelaksanaan 
Rancangan Malaysia Ke 10 (RMK 10). Negara berpendapatan tinggi digariskan sebagai 
madamat akhir RMK 10 seperti mana yang disasarkan dalam Wawasan 2020. 

Walaupun golongan kelas menengah memiliki norma perbedaan sosial yang recam, 
namun begitu pembangunan yang tidak seimbang telah melahirkan kelompok sosial yang 
miskin dan terpinggir hingga lahir sikap tidak senang hati rakyat terhadap kerajaan. 
Keresahan etnik dan agama lain juga perlu diambilkira jika kemakmuran dan kesejahteraan 
hidup yang ada sekarang mahu dikekalkan. Begitu juga dengan kedudukan Islam dalam 
program-program pembangunan negara dan pembinaan negara bangsa perlu terus 
menyatukan politik, pembangunan dan agama Islam di dalamnya bersama. 

Memahami Etnik dan Agama Dalam Keetnikan di Malaysia 

Dengan berlatar belakangkan sejarah sosial penjajah Inggeris dan memertabatkan 
kembali politik dengan agama dalam urus tadbir negra Malaysia, pembangunan negara dan 
negara bangsa telah mempengaruhi kefahaman etnik dan kerencaman di kalangan 
kumpulan mereka. 

Kita mesti akur yang negara Malaysia mempunyai rakyat yang terdiri dari pelbagai 
bahasa, budaya, agama dan tradisi kehidupan. Memastikan kehidupan rakyat pelbagai 
budaya ini hidup bersatu padu dan berintegrasi di antara satu sama lain sentiasa perlu 
menjadi madamat asas dalam mengurus negara ini. Hanya dengan jaminan keharmonian 
kaum di negara ini sahaja kita akan dapat memastikan pembangunan negara dan 
pembinaan negara bangs terus maju dan terbina. Dalam senario negera sedemikian, 
memupuk sikap dan tindakan toleransi dan penerimaan etnik di kalangan masyarakat yang 
terdiri dari Melayu, Kadazan-Dusun, Bidayuh, Iban, Melanau, Bajau, Senoi, Cina, India 



26 Annual Conference on Islamic Studies 


Banjarmasin, 1—4 Nov 2010 


dan 200 lebih suku etnik lain itu perlu terus menerus dilakukan. Orang Melayu, 
Bumiputera Sabah, Bumiputera Sarawak, Cina dan India membina batas kumpulan mereka 
berdasar bahasa, budaya, agama dan tradisi hidup. 

Tahap Keetnikan Melayu 

Orang Melayu sangat sensitif jika agama mereka tidak diperakui, diterima dan 
dihormati oleh kaum-kaum lain. Jadi apabila kita berhubungan dengan orang Melayu, kita 
perlu perakui dan hormatilah tuntutan agama Islam mereka dengan memahami perkara 
yang dianggap haram dan amalan-amalan agama yang lain seperti makanan, aurat, solat dan 
tempat sembahayang seperti surau atau masjid dan sebagainya. Pantang larang agama ini 
penting dijaga demi mengelak salah faham dan menjaga keharmonian etnik. 

Kerencaman Keetnikan di Malaysia 

Namun begitu jika dianalisis secara mendalam kumpulan etnik Melayu ini, 
gambaran yang setiap individu dalam etnik itu terikat dengan ciri-ciri utama kumpulan 
etnik itu hingga perbezaan yang wujud di antara mereka ada jelas tidaklah begitu tepat. 
Untuk mengelak dari terperangkap dengan pandangan bersifat dikotomi ini, pengkaji perlu 
juga mengamati perubahan sosiologikal yang telah berlaku ke atas kumpulan etnik Melayu 
ini yang telah menjadi rencam sosialnya atau socially differentiated. 

Kerencaman Kelompok Melayu 

Secara kasar kumpulan etnik Melajui ini dapat dibahagikan kepada empat sub- 
kelompok; kumpulan etnik berteras agama, berteras etnik bahasa-budaya, teras progresif 
dan teras etno-ekstrimis. Kumpulan etnik Melayu ini memiliki ciri-ciri pembentukan 
kumpulan yang sama seperti bahasa, budaya, agama, keluarga dan progresif tetapi setiap 
sub-kelompok Melajui itu mengutamakan satu ciri yang akan menjadi pencorak tingkah 
laku mereka. 

Sub-Kelompok Etnik Melayu Teras Agama 

Orang Melajui dalam sub-kelompok ini memiliki kesemua ciri-ciri yang dinyatakan 
di atas tetapi mereka akan mengukur tindakan, hasil dan kesan tingkah laku mereka 
berdasar kepentingan agama; apa Allah, Rasul, ulama, tuan guru, ustaz dan haji katakan 
menjadi rujukan utama mereka. Dalam masyarakat yang sedemikian, ciri-ciri bahasa, 
budaya, keluarga dan modenisasi digunakan juga dalam mengkategorikan mereka dengan 
kumpulan besar Melajui tetapi kepentingan ciri-ciri itu hanya menjadi pilihan mereka jika 
diikatkan dengan dimensi agama Islam itu sendiri; maju tetapi gila dunia, kaya tapi akhlak 
keji, utamakan ‘Melayu’ tetapi membelakangkan tuntutan agama Islam ditolak oleh 
mereka. Dalam masyarakat kelompok Melayu berteraskan agama ini, bicara harian, 
kehidupan, kegiatan ekonomi dan politik akan dikaitkan dengan tafsiran dan tuntutan 
agama; pemerintah beracuan daulah Islamiah, pembangunan Hadarah Islamiyah, undang- 



Mansor Mohd Noor Islam dan Kedinamikan Lokal Di Malaysia 27 

undang bukan sahaja sivil tetapi syariah Islam dan sebagainya. Kelompok Melajui 
berteraskan agama dapat didapati tinggal di negeri Perlis, Kedah, Kelantan, Terengganu 
dan Pahang. Sebagai satu kawasan sosiologikal, kawasan ini dipanggil ‘the Quranic Belt’ di 
mana jumlah penduduk di kawasan itu majoriti besarnya adalah Melajui. 

Sub-Kelompok Etnik Melayu Teras Bahasa-Budaya 

Kelompok Melajui berteras etnik bahasa-budaya ini mengutamakan kepentingan 
bahasa dan budaya walaupun ciri-ciri lain juga menjadi pembentukan kelompok berteras 
etnik mereka itu. Individu di dalam kelompok ini amat sensitif dengan penggunaan bahasa 
dan budaya Melajui di peringkat komuniti dan negara. Mereka akan mempersoal jika 
bahasa Melayu dan budaya dipersoalkan. Ini dapat dilihat apabila Bahasa Inggeris dijadikan 
bahasa untuk mengajar Matematik dan Sains, di mana kumpulan yang memprotesnya dan 
berpendirian untuk mengubahnya balik ke pengajaran dalam Bahasa Melayu terdiri dari 
mereka dalam kelompok ini. Dari segi kawasan, kelompok berteras etnik Melajui ini dapat 
diperhatikan menetap di negeri Johor. 

Sub-Kelompok Etnik Melayu Progresif 

Kelompok Melajui berteras progresif juga memiliki ciri-ciri yang mengikat mereka 
dengan orang Melajui lain tetapi ciri bahasa, budaya, agama dan keluarga didapati nipis jika 
dibandingkan dengan kepentingan progresif seperti modenisasi, kemajuan, pembangunan, 
konsumerisme dan gaya hidup kelas menengah. Melayu berteraskan modenisasi ini dapat 
diperhatikan berada di negeri-negeri Pulau Pinang, Perak, Selangor, Kuala Lumpur, Negeri 
Sembilsn dan Melaka. Kawasan ini juga dipanggil sebagai ‘the commercial and industrial area of 
the west coast Peninsular Malaysia’. 

Sub-Kelompok Etno-Agama Ekstrimis 

Manakala kelompok etno-agama ekstrismis Melajui seringkah mengembelingkan 
kepentingan politik Melayu dan Islam sebagai ciri-ciri utama mereka. Kelompok ini adalah 
kecil jumlahnya dan didapati berada bertaburan di seluruh negara. Mereka yang condong 
kepada etno-agama ekstrimis kebanyakannya berpendidikan akademik, aliran sains dan 
teknikal. Mereka suka menakutkan orang Melajui lain supaya memilih untuk bersama 
mereka dengan membicarakan kepupusan dan penghapusan kepentingan etnik dan agama 
mereka sebagai asas kewujudan mereka. 

Taburan Sub-Kelompok Melayu di Semenanjung 

Kelompok Melayu berteraskan agama dapat didapati tinggal di negeri Perlis, Kedah, 
Kelantan, Terengganu dan Pahang. Sebagai satu kawasan sosiologikal, kawasan ini 
dipanggil ‘the Quranic Belt’ di mana jumlah penduduk di kawasan itu majoriti besarnya 
adalah Melayu. 

Kelompok Melayu berteraskan agama dapat didapati tinggal di negeri Perlis, Kedah, 
Kelantan, Terengganu dan Pahang. Sebagai satu kawasan sosiologikal, kawasan ini 
dipanggil ‘the Quranic Belt’ di mana jumlah penduduk di kawasan itu majoriti besarnya 
adalah Melayu. 

Kategori Hubungan Etnik dan Agama Di Kalangan Etnik Melayu di Malaysia 

Kategori hubungan etnik dan agama di Malaysia dapat dibahagikan kepada lima (5) 
kumpulan dan pembentukan kumpulan-kumpulan ini dicorak oleh pengalaman sejarah 
sosial yang dilalui oleh Malaysia itu sendiri. 

Tahap Berkumpulan Keetnikan 

Ada orang-orang Melayu yang bermain dengan corak tingkah laku ethnic groupies 
dalam kehidupan harian terutama pada peringkat awal penghijrahan, pengajian di universiti 
dan berkerja di tempat baru dan dalam suasana yang mencabar. Ethnic groupies seperti ini 
merupakan satu mekanisme proses penyesuaian diri dalam suasana baru dan mencabar. 
Rupa paras, wama kulit, bahasa, budaya, agama, dialek dan kenegerian sering dijadi cirri- 
ciri persamaan yang dicari apabila hubungan dengan individu yag tidak dikenali atau 
semasa berada di tempat baru mahu dibina. 

Tahap Kumpulan Norma Sejagat 

Pembangunan ekonomi yang telah berjaya membasmi kemiskinan dan membina 
kelas menengah yang besar di Malaysia dari tahun 1970-2000 telah melahirkan budaya 
hidup komersial di kalangan rakyat pelbagai budaya, di mana aspirasi dan pandangan hidup 
mereka dikongsi bersama dan ini telah membina hubungan saling bergantungan di antara 
satu sama lain hingga mewujudkan hubungan silang budaya yang melintas batas etnik. 
Kajian telah menunjukkan di dalam dekad 1990an batas etnik di kalangan masyarakat 
pelbagai etnik, bahasa, budaya dan agama adalah nipis dan hubungan mereka walaupun 
terdiri daripada dua individu berlainan kumpulan etnik dan agama adalah berbentuk 
hubungan sosial; perkiraan sosial lebih diutamakan dalam tindakan mereka dan bukan 
etnik. Orang-orang Melayu yang tergolong di dalam kumpulan ini terbina dimensi etnik 
dan agama mereka tetapi oleh kerana sudah terdedah dengan pendidikan yang baik dan 
memiliki budaya hidup kelas menengah telah memampukan mereka untuk mengurus 
kehidupan dalam masyarakat yang pelbagai dengan baik. (Mansor Mohd Noor, 1999) 

Kepelbagaian dan ketidakseragaman hidup dari segi budaya, bahasa dan agama di 
kalangan rakyat Malaysia sudah boleh diterima, diperakui dan diraikan. Malahan sudah 
wujud mang sosial yang luas di mana perkongsian kehidupan sudah lebih terbina di 
kalangan rakyat pelbagai budaya jika dibandingkan dengan perbezaan antara mereka. Jika 
ada perbezaan kehidupan pun, ianya sudah boleh diterima dan disepakati tanpa 
mempengaruhi hubungan sosial yang sudah terbina harmoni antara mereka. Struktur 
hubungan etnik di Malaysia di tahap ini lebih dipengaruhi oleh kumpulan-kumpulan etnik 

yang batas mereka nipis dan hubungan antara mereka berdasarkan perkiraan non-etnik. 
Hubungan etnik di tahap ini lebih bersifat utilitarian dan mengikat mereka dalam jalinan 
silang budaya; merentas batas etnik dan agama masing-masing. 

T ahap Kumpulan Memanipulasi Etnik dan Agama 

Kumpulan memanipulasi etnik dan agama ini berselindung di sebalik wacana etnik 
dan keagamaan demi menjadikan agenda kepentingan material mereka sendiri sebagai 
agenda kumpulan etniknya. Seringkali ciri-ciri bahasa, budaya, agama dan kedudukan 
kumpulan etnik mereka dijadikan bahan retorik mereka untuk memastikan ahli-ahli 
kumpulan etnik mereka yang lain jadikan juga agenda mereka sebagai agenda koletif 
bersama. Pada hal setelah tuntutan itu dipersetujui bersama, golongan sosial tertentu di 
kalangan kumpulan enik mereka, terutama yang kaya dan berkuasa, akan lebih 
berkesampaian kepada sumber dan ganjaran material yang telah diputuskan itu. 

Dalam masyarakat Melayu di Malaysia, barisan pemimpin yang manipulasi etnik ini 
akan pertahankan biasiswa, kemasukan ke universiti, projek ekonomi, bantuan model, 
tender-tender kerajaan dan sebagainya untuk kaum etniknya tetapi golongan dan kuncu- 
kuncu kelompok ini yang sering kali diberikan kemudahan itu. Ahli-ahli kumpulan etnik 
Melajui yang layak tetapi tidak mempunyai kabel untuk memperolehi bantuan dan projek 
ini akan terlepas dari dipilih dan diberi sumber material dipohon itu. 

Selain dari golongan kaya dan berkuasa di atas yang sering memanipulasi etnik dan 
agama demi memperolehi sumber material dan kedudukan sosial yang diidamkan, kajian 
juga tingkah laku ini dilakukan oleh kumpulan sosial yang tidak berkuasa dan tidak 
bersuara. Etnik, agama hatta tuhan digembelingkan oleh mereka yang terabai dan pinggir 
ini kerana mereka yang bertanggung jawab sudah renggang dan tidak perihatin dengan 
masalah hidup dan keperluan harian dan keluarga mereka. Ini berlaku di Kelantan dalam 
Pilihan Raya Umum ke 12 di mana orang Kelantan dalam tidak berkemampuan untuk 
berhadapan dengan jentera Barisan Nasional yang kaya dan kuat itu hanya berserah kepada 
Allah dengan hanya berdoa semoga Islam dan kepimpinan ulama kekal menerajui kerajaan 
negeri yang didokong oleh PAS. 

Tahap Kumpulan Persaingan Negara Idamanan Melayu 

Ada pula kumpulan-kumpulan etnik Melajui ini yang masih mencari-cari akan 
identiti bangsa dan negara yang diinginkan hingga tugas pembentukan negara dan negara 
bangsa, yang sudah diletakkan batu asasnya oleh perjuangan kemerdekaan, menjadi kabur 
dan tidak terbina secara consensus, terutamanya tentang isu kontrak sosial berdasar sejarah 
dan Perlembagaan Persekutuan Malaysia. Dari satu segi, perbahasan tentang isu-isu ini 
adalah perkara biasa kerana struktur umur dan pendidikan rakyat telah berubah. 

Namun begitu laungan Ketuanan Melayu di kalangan UMNO, ketuanan Islam di 
kalangan PAS, ketuanan Melayu Raya di kalangan golongan sosialis sekitar tahun 50an 
hingga 60an, dan akhir-akhir ini sudah ada orang-orang Melayu sendiri yang 

memperjuangkan Malaysian Malaysia terus dibahas demi memastikan kepentingan masing- 
masing terbela, berkedudukan dan masa hadapan mereka terjamin. 

Perbahasan negara idaman ini akan terus berjalan dan dibahaskan hingga keadilan 
bersama boleh dirasai oleh setiap kelompok dan kumpulan etnik di Malaysia. 

Tahap Kumpulan Etno-Agama Sempit Melayu 

Namun begitu yang paling menakutkan masih ada individu di kalangan etnik 
Melayu dan mereka yang beragama Islam yang bermain dengan sentimen etno-agama yang 
sempit dan ekstrimis. Kelompok etno-agama serpihan ini perlu dikenalpasti jika tindakan 
ekstrimisme dan kecenderungan ke arah keganasan ingin ditangani. Kegiatan mereka 
terjelam melalui keganasan pergerakan Al Maunah yang merasakan pemerintah Malaysia 
perlu diguling melalui kesenjataan perang. Malahan selepas September 1 1 , kumpulan etno- 
agama ekstrimis ini semakin menebal di kalangan pergerakan agama Islam seperti Jemaah 
Islamiah yang mahu menubuh Daulah Islamiah di Nusantra dan Jemaah Mujahideen 
Malaysia yang menentang penceroboh Amerika Syarikat di Iraq dan Afganishtan serta 
penyelesaian politik yang sentiasa gagal di Palestin. 

Mengurus Kategori Etnik Di Malaysia 

Punca kepada terbentuknya kelompok-kelompok perhubungan etnik seperti 
manipulasi etnik, perbahasan tentang identiti diri serta negara dan amalan bermain dengan 
sentimen etnisiti serta agama di atas perlu dikaji. Ini kerana tidak mustahil punca 
masalahnya bukan terletak pada dimensi perbezaan etnik, budaya, bahasa dan agama di 
antara mereka tetapi lebih disebabkan oleh perasaan berisiko etnik yang dialami oleh 
kerana kemunduran, pengangguran, kemiskinan, kepinggiran dan ketidaksamarataan dalam 
kehidupan serta masyarakat mereka. 

Jika ini intipati masalah etnik di Malaysia, maka penyelesaiannya terletak bukan 
kepada asimilasi etnik tetapi pada good and just govemance dalam pemerintahan negara ini. 
Acuan ekonomi negara yang menekan pertumbuhan ekonomi negara bersama pengagihan 
sumber material masyarakat antara etnik, agama, wilayah, bandar dan desa adalah asas 
kepada kejayaan negara ini untuk memakmur dan mensejahterakan masyarakat pelbagai 
budayanya. Oleh kerana itu, amat penting dipantau sentiasa hubungan sesuatu etnik atau 
sub-kelompok etnik itu dengan taraf kualiti hidup. Permulaan terjadinya hubungan etnik 
yang tegang, dan boleh melarat kepada konflik terjadi, dengan kumpulan etnik lain timbul 
kerana taraf kualiti hidup mereka rendah dan terabai. 

Pergerakan Agama Di Malaysia 

Dengan tersulam dua unsur tamadun barat dan timur, pengalaman sejarah sosial 
rasional-legal yang dicorak oleh penjajah Inggeris dan kesepaduan agama dengan politik 
dari KERAJAAN alam rumpun Melajui, agama dan pergerakan agama diarus perdanakan 

melalui proses modenisasi yang mengutamakan kestabilan dan kemajuan di kalangan 
ahli, masyarakat dan negara. Pergerakan agama di Malaysia boleh diletak di atas garis 
traditional ke progresif. 

Pergerakan Agama Traditional 

Pergerakan agama traditional terdiri dari mereka yang mendapat pendidikan agama 
mereka di pondok-pondok pengajian di Malaysia. Asal usul etnik para ulama tradisional ini 
terdiri dari etnik Melayu. Ada di kalangan mereka ini yang melanjut pelajaran di universiti 
Al Azhar di Mesir, di India, Pakistan, Syria, Iraq dan sebagainya. 

Di zaman Kesultanan Melayu dan semasa penjajah Inggeris, para ulama ini selain 
daripada membuka pondok, didapati juga menjadi iman di masjid DiRaja dan menjadi 
penasihat agama di Istana. Pada selepas negara memperolehi kemerdekaan, peranan para 
ulama ini semakin meluas. Ada di antara mereka yang menjadi ustaz, guru fardu’ain, 
mengajar di masjid, menjadi iman, berkerja dengan Majlis Agama Islam negeri-negeri, 
menjadi Kadhi dan jawatan tertinggi mereka boleh pegang di negeri itu adalah sebagai 
Mufti. Dengan tertubuh Jabatan Agama Islam (JAKIM), pemilik diploma dan ijazah 
pengajian Islam diberi banyak mang untuk mengurus Islam dalam pelbagai kegiatan dan di 
setiap daerah di seluruh negara. Kadar pertumbuhan ekonomi Malaysia yang tinggi 
membuka ruang pemilik ilmu pengajian Islam terlibat dalam kegiatan ekonomi seperti 
Bank Islam, Takaful islam, Ar Rahnu Islam, pelancongan Islam dan sebagainya. Malahan 
setelah Sijil Tinggi Agama Malaysia diselaraskan, pelajar-pelajar sekolah agama dapat 
diterima masuk kke Institusi Pengajian Tinggi di Malaysia dalam pelbagai disiplin ilmu dari 
perguruan, Perbankan, Perakaunan, Sains Politik, Seni Bina dan sebagainya. Mereka 
bermula pendidikan dalam bidang agama tetapi setelah mendaki Institusi Pengajian Tinggi, 
disiplin yang terbuka kepada mereka telah berjaya melahirkan mereka untuk menjadi 
mukmin profesional. 

Mereka sering tergolongan dalam bidang ilmu Islam bermazhab Shafie. Pandangan 
hidup golongan ini tentang agama Islam lebih bersifat ritual, terhad dan terbatas. Mereka 
jarang terlibat dalam pergerakan agama secara formal. Lebih senang menjadi ahli dan 
mengundi parti politik berteraskan agama seperti PAS. Ideologi politik mereka adalah 
untuk menubuh sebuah daulah Islamiah dengan Al Quran dan Hadith sebagai asas 
perlembagaan negara. Pelaksanaan hukum hudud menjadi pengukur tertegaknya sebuah 
negara itu Daulah Islamiah. 

Pergerakan Kaum Muda 

Pergerakan Kaum Muda timbul sekitar awal abad kedua puluhan di kalangan 
mereka yang mendapat pengajian di Pulau Jawa, Sumatera dan di Mekah. Asal usul etnik 
ulama di dalam kumpulan ini terdiri dari sub-etnik Melajui keturunan Arab. Mereka 
membawa pembaharuan agama dan semangat Islam Mohamad Abduh dan Al Afghani. 
Mereka berpegang dengan sunnah Ahli Sunnah Wal Jammah. Mereka banyak berhadapan 
dengan ulama traditional terutama tentang amalan ibadat yang dianggap bida’ah. 

Pergerakan Kaum Muda ini banyak membuat pembaharuan dalam pendidikan dengan 
menubuh Madras sah dan dalam media cetak seperti surat khabar, cerpin dan novel. 

Kumpulan ini masih wujud dan berpecah kepada beberapa pergerakan agama yang 
baru tetapi suara-suara pembaharuan dan memerangi amalan bida’ah sering kali dijalan 
tanpa jemaah orang pendakwah bebas. 

Pergerakan Kumpulan Belajar Islam Malaysia (MISG) 

DEB membuka peluang bagi pelajar-pelajar Melayu untuk belajar di Malaysian dan 
di luar negara. Malaysian Islamic Study Group tumbuh macam cendawan di kalangan 
pelajar Malaysia di Amerika Syarikat dan Kanada. Semasa pelajar Malaysia berada di 
negera-negara barat ini, pertentangan rakyat Iran yang didokong oleh Ayatullah Khomeini 
dan Raja Shah Reza Iran yang didokong oleh Amerika Syarikat, membangkit semangat 
kesedaran Islam dan kepentingan membina balik roh Islam dalam diri, keluarga , 
masyarakat dan negara mereka. 

Pelajar Malaysia di United Kingdom, Kanada, Australia dan Amerika Syarikat telah 
menubuhkan pergerakan agama Islam di kalangan mereka di mana sahaja mereka belajar. 
Mereka yang terlibat dalam pergerakan agama, bukan pertama kalinya bukan 
berpendidikan agama, tetapi berlatar belakang pengajian akademik. Dengan pemikiran 
rasional-legal yang dimiliki mereka hasil pembelajaran sains kimia, biologi, matematik, 
perniagaan, pentadbiran perniagaan dan lain-lain telah membina jiwa mereka untuk 
memiliki kesedaran, penghayatan dan jiwa perjuangan Islam yang tinggi. Mereka kembali 
ke tanah air bukan sahaja sebagai pensyarah, jurutera, arkitek, guru, pentadbir, peniaga dan 
lain-lain tetapi dengan memiliki pandangan dan tingkah laku hidup berdasar Islam sebagai 
cara hidup. 

J emaah T abligh 

Jemaah Tabligh adalah sebuah pergerakan agama yang diasaskan oleh Maulana 
Zakaria di India. Sekitar 1970an pergerakan Jemaah Tabligh ini mula bertapak di masjid- 
masjid yang dikuasai oleh orang Islam beretnikkan India dan Pakistan, terutama di Kuala 
Lumpur dan di Pulau Pinang. Mereka bersama pelajar Melayu yang belajar di India dan 
Pakistan dalam pengajian agama menjadi pengerak utama dalam menarik orang Melayu 
terlibat dalam kegiatan Jemaah Tabligh di masjid-masjid. Mereka menganjur pertemuan 
tahunan Jemaah Tabligh, memberi bayan di masjid, keluar berdakwah 3 hari dan 40 hari. 
Pengikut Jemaah Tabligh di Malaysia, seperti rakan seperjuangan mereka di negara-negara 
lain, sering memakai busana orang India islam. 

Pergerakan Jemaah Tabligh telah berjaya menarik remaja Melayu yang belajar di 
universiti tempatan terutama dari aliran sains dan teknikal untuk terlibat dalam kegiatan- 
kegiatan mereka. Ada juga mereka yang belajar di universiti luar negeri, sekembali ke 
Malaysia turut menyambung penglihatan mereka dengan Jemaah Tabligh di sini. 

Oleh kerana pergerakan Jemaat Tabligh melihat dunia sebagai ‘najis’ dan keutamaan 
membina taqwa adalah adalah perkara pokok dalam diri seseorang Islam, kegiatan yang 
diaturnya sering berlegar sekitar masjid hingga menimbul tanda tanya di mana peranan 
khalifatullahnya. Malahan bukan sahaja kegiatan selain dakwah tidak dijalan di tenagh 
masyarakat, terutamanya kegitan ekonomi, hanya dalam pertengahan 1990an baru kegiatan 
untuk para isteri pengikut Jemaah Tabligh dilaksanakan. 

Jemaah Yayasan Daml Arqam 

Jemaah Yayasan Darul Arqam atau lebih dikenali sebagai Al Arqam diasaskan oleh 
Ashaari Muhammad, seorang ustaz yang dilahirkan di Malaysia. Dia datang dari keluarga 
beragama aliran sufi. Berpendidikan di sekolah agama, beliau dipengaruhi oleh 
perkembangan pergerakan nasionalisme di Malaysia dan Indonesia. Semasa menjadi ustaz 
di sekolah agama, beliau terlibat dalam parti politik PAS. 

Bersama rakan rapat beliau memulakan majlis pengajian agama di rumah 
sahabatnya, membuka perkampungan, dan memulakan membina Jemaah Al Arqam 
dengan menjalankan kursus kefahaman, penghayatan dan perjuangan Islam. Islam 
ditafsiran sebagai cara hidup. Ini melahirkan kegiatan ekonomi dari pengeluaran tahu, mee, 
kicap, cili sos dan lain, pendidikan dari nurseri, ke tadika, sekolah dan maktab perguruan, 
kesihatan dengan klinik pesakit luar dan klinik bersalin, percetakan dari surat khabar, 
majallah dan buku, budaya melalui nasyid, malam puisi Islam, kaset dan video, petanian 
dengan menanam sayur, bendang padi, menangkap ikan di laut, dan sebagainya. Al Arqam 
bergerak bukan sahaja di Malaysia, tetapi juga di barat melalui pelajar Malaysia di luar 
negara, Asia Tenggara, Timur Tengah dan Asia Tengah. 

Pengikut Al Arqam terdiri dari pelbagai lapisan masyarakat, profesional, pentadbir, 
peniaga, jurutera dan sebagainya. Walaupun ada di nkalangan mereka yang memiliki ilmu 
pengajian Islam, kepimpinan jemaah sering kali datang daripada golongan sekolah dan 
universiti awam. Oleh kerana perjuangan mereka berlandaskan sunnah nabi, mereka 
berpakaian jubah serban dan bagi wanitanya berpurdah. Mereka bergerak dari markas dan 
perkampungan di seluruh negara. Keadah melahirkan Islam secara hidup berteras kan 
sunnah nabi ini diterjemahkan diseluruh dunia. 

Kekuatan pergerakan ini melahirkan Islam secara rasional-legal dan diikatkan 
dengan proses modenisasi dalam arus perdana. Pendekatan sufinya, mungkin melahirkan 
pengikut yang berakhlak, tetapi manipulasi amalan kerohaniah yang diikatkan dengan 
kemunculan Imam Al Mahdi, membuka ruang penyalahan guna kuasa di kalangan 
kepimpinan atasan terutama di kalangan keluarga terdekat pengasasnya. Walaupun 
pergerakan ini diharamkan oleh kerajaan dan pengasasnya mati dalam tahun 2010, modes 
operandi yang sama digunakan untuk memastikan Islam terus berkembangan. Oleh kerana 
jemaah ini mengugat keselamatan negara kerana mahu mengambil jawartan pucuk 
kepimpinan negara tidak melalui demokrasi, bukan sahaja di Malaysia tetapi juga di 

Indonesia, keahliannya semakin mengecil dan nama jemaah bertukar ke A’ilyah, Rufaka, 
Global Ikhwan dan sekarang hanya dipanggil ‘ajaran Khatijah Aam’ 

Jemaah Islah Malaysia 

Jemaah Islah Malaysia bermula sebagai IRC di kalangan pelajar Malaysia di United 
Kingdom. Di Malaysia ia bertapak di kalangan pelajar kejuruteraan, teknikal dan sains, 
terutama di Universiti Teknologi Malaysia. Peringkat awal kumpulan ini bergerak tanpa 
nama terutama dengan menyembunyi pucuk kepimpinannya. Mereka bergerak melalui 
mengislamisasi ilmu di universiti awam, di dalam pekerjaan dan kehidupan. Hanya dalam 
tahun 1990an baru kumpulan ini bergerak secara terbuka dan terlibat dengan politik 
pembangkangan. Cita-cita kumpulan ini adalah untuk mengambil alih kuasa dari dalam 
sistem melalui demokrasi. 

Angkatan Belia Islam 

Angkatan Belia Islam bergerak pada awal 1970an, dan bergelanggan bersama 
dengan Jemaah Tabligh dan Al Arqam. Pergerakan agama ini lahir dari kegiatan 
sekumpulan Melayu yang berminat untuk meningkatkan pencapaian akademik Melajui 
dengan menubuh pusat tuisyen Yayasan anda. Sanu Junnid dan kemudian, Anuar Ibrahim 
adalah pengerak utama ABIM. ABIM berkembang melalui usrah di sekolah-sekolah 
menengah dan berasrama hingga ke universiti awam. Mereka juga menjalankan pelbagai 
kegiatan dakwah, Majlis pengajian, kursus dan sebagainya untuk menarik ahli-ahli untuk 
bersama berjuang dengan jemaah ini. 

Pada tahun tahun 1990an, kepimpinan ABIM, Anuar Ibrahim, telah menerima 
tawaran untuk memasuki UMNO dan dilantik sebagai Menteri di beberapa Kementerian 
dan membawanya ke jawatan Timbalan Perdana Menteri. Pergerakan ABIM dari semenjak 
itu lebih tertumpun untuk mmengislam-ABIMkan UMNO dan memperkukuih kuasa 
golongan mereka di dalam parti politik itu. 

Kepimpinan ABIM mula menjarak dengan akar umbi dan kegiatan berdakwah 
sudah menyempit kepada kegiatan barisan kepimpinan sahaja. Dengan terkeluamya 
kepimpinan dari jawatan dalam kerajaan dan UMNO, beberapa kepimpinan dan pengikut 
ABIM telah terlibat dalam Pergerakan Reformasi dan menubuhkan Parti Keadilan. Dalam 
Pilihan Raya Umun 2008, bersama DAP dan PAS mereka menguasai beberapa Dewan 
Undangan Negeri dan mengurangkan dua pertiga majori BN di Parlimen. Namun begitu, 
oleh kerana ahli-ahli DUN dan Parlimen itu dari Parti Keadilan itu terdiri dari pelbagai 
etnik dan agama, teras perjuangan agama Islam didapati menjadi semakin menipis sebagai 
teras perjuangannya. Malahan banyak ahli-ahli ABIM berpendirian untuk keluar dari Parti 
Keadilan dan berkecimpung semula dalam ABIM sebagai wadah dakwah dan bukan 
perjuangan politik. 

Pertubuhan Kebangsaan Melayu Bersatu 

Sebelum Perang Dunia Kedua, orang Melayu dipisahkan mengikut kerakyatan 
negeri masing-masing. Sekembali penjajah Inggeris ke Tanah Melayu, demi 
memperkukuhkan lagi penguasaan wilayah, sumber dan pasaran, telah mencadangkan 
penubuhan Malayan Union yang menidakkan kuasa kesultanan Melayu dan memberi 
kerakyatan kepada Cina, India dan lain dengan mudah. Sebagai reaksi kepada ancaman 
terhadap kuasa Sultan dan kedudukan orang Melayu, orang-orang seluruh Tanah Melayu 
telah membantah cadangan penjajah ini hingga tertubuh Pertubuhan Kebangsaan Melayu 
Bersatu. 

Penubuhan UMNO dianggotai oleh setiap lapisan orang Melayu dari kerabat 
DiRaja, ke pembesar dan pentadbir negeri, ulama dan ustaz di pondok dan sekolah agama, 
karyawan, buruh, pengajar dan pelajar di sekolah serta disokong oleh pentadbir Inggeris di 
Tanah Melayu dan yang sudah bersara di United Kingdom. 

Perjuang mereka adalah perjuangan yang mempertahankan wataniah; agama, bangsa 
dan tanah air. Oleh kerana kepimpinan mereka terdiri dari bangsawan dan pentadbir 
Melayu yang telah belajar di sekolah Inggeris dan di United Kingdom, pemikiran dan 
tindakan mereka lebih bersifat rasional-legal dan demokrasi. Oleh kerana pengikut- 
pengikut UMNO pula terdiri dari golongan Melayu yang mendapat pendidikan agama dan 
di sekolah Melayu, semangat nasionalisme mereka berpaksikan bahasa Melayu, budaya 
Melayu dan agama Islam. Dua polar pandangan hidup ini digabung dan tersulam bersama 
hingga melahirkan ideologi perjuangan UMNO hingga ke hari ini terdiri dengan dimensi 
agama, budaya, kestabilan-pemdemokrasian, kemajuan-pasaran dan pengurusan 
masyarakat pelbagai etnik sebagai teras budaya politiknya. 

Setiap pucuk pemimpin UMNO mempunyai variasi ‘ideologi UMNO’, sesuai 
dengan latar sosial mereka. Onn Jaffar, seorang pentadbir dari Johor, terbina ‘ideologi 
UMNO’ bangasawan dan Melayunya. Tunku Abdul Rahman pula membawa watak anak 
raja dan terdidik di barat hingga pemerintahannya condong kepada membina keupayaan 
jentera utus tadbir, pembangunan, dan perluasan pengaruh pasaran laisse % faire demi 
menguntungkan pelbagai kepentingan, terutama pemilik asing dalam ekonomi. 

Tun Razak Hussain memula mencorak negara, selepas berlaku rusuhan etnik 13 
Mei akibat jurang sosial dalam masyarakat mengikut bandar-desa, wilayah, etnik dan 
agama, dengan kepentingan anak watan seperti termaktub di dalam Perlembagaan 
Persekutuan dan negeri-negeri. Perkongsian kuasa melalui Barisan Nasional, perkongsian 
ekonomi melalui DEB dan pembinaan etos bangsa berdasar bahasa Melayui, budaya 
Melayu dan agama Islam dijadikan teras pemerintahan. Hussein Onn meneruskan projek 
Tun Razak dengan memberi penekanan kepada keadilan dan perpaduan. 

Mahathir Mohamad menyambung tugas pembangunan negara dan pembinaan 
negara bangsa kepiminpinan sebelumnya hingga negara berubah ke arah perindustrian, 
rakyat berbudaya kelas menengah dan terbina pengaruh sebagai sebuah negara Islam maju 
dan moderat di seluruh dunia. Abdullah Badawi mengukuhkan Wawasan 2020 Mahathir 

dengan memberi penekanan kepada nilai dan integriti melalui Islam Hadhari dan Najid 
dengan gagasan 1 Malaysia dengan menekan kembali pembinaan negara bangsa dan 
kemajuan negara berpendapatan tinggi yang diraih bersama rakyat pelbagai etnik. 

UMNO dengan paksi ideologi rasional-legal, demokasi dan acuan kemelayuan 
berteras etnik dan beragama telah berjaya mengurus solidariti dan kemajuan negara hingga 
menjadi contoh di kalangan negara sedang membangun, bekas negara dijajah dan negara- 
negara Islam. 

Parti Agama Islam SeMalaysia 

Jemaah dan persatuan agama Islam sudah wujud sebelum UMNO ditubuh. 
Malahan UMNO itu sendiri telah didokong penubuhannya untuk menentang cadangan 
Malayan Union British oleh golongan ulama. Namun pengaruh terbukaan kepada pelbagai 
etnik dan agama yang dicadangkan oleh Onn Jaffar dan pragmatis politik pelbagai etnik, 
agama dan pasaran oleh Tunku Abdul Rahman menyebabkan kelompok agama dari dalam 
UMNO keluar untuk menegahkan PAS upaya sebuah Dauliah Islamiah berlandaskan Al 
Quran dan Hadith dapat ditubuhkan di Tanah Melayu dan Malaysia. Malahan ‘negara 
Islam’ UMNO tidak dianggap sebagai sebuah negara Islam selagi hukum huddud tidak 
dilaksanakan. 

Pendokong pergerakan PAS terdiri dari ulama dan mereka yang terlibat dengan 
pengajian Islam di pondok, madrasah dan universiti di dalam dan di luar negara. Daulah 
Islamiah, Al Quran dan Hadith, Sunnah Rasullulah, Ad-deen, Syumul dan sebagainya 
menjadi kata kunci utama perjungan PAS dalam menubuh sebuah negara Islam melalui 
politik pilihan raya. 

Barisan kepimpinan PAS juga telah melalui pelbagai bentuk ‘ideologi daulah 
Islamiah’. Pada peringkat awal penubuhan PAS, Al Quran dan Hadith adalah asas Daulah 
Islamiahnya. Burhannuddin Helmi, membawa masuk kefahaman Islam, sufi dan 
nasionalisme-sosialis dalam PAS. Asri Muhammad pula dipengaruhi pergolakkan ketidak 
seimbang sosial 13 Mei telah berkerjasama denagn UMNO-BN dan bergerakan di atas 
ideologi Islam-nasionalis. Kebangkitan Revolusi Iran membawa masuk ideologi politik 
Iran ke dalam perjuangan PAS. Berlaku pertembungan Islam yang ditafsir oleh UMNO 
dan PAS; masing-masing tidak boleh menerima satu sama lain hingga membawa kepada 
amalan kafir-mengafir di antara mereka. Yusuf Rawa diganti oleh Haji Hadi yang 
meneruskan tradisi Daulah Islamiah walaupun dalam pilihan Raya Umum mereka 
membuat pakatan dengan parti politik seperti DAP dan Semangat 46. Kemasukan 
pempinan muda ke dalam PAS yang memiliki ijazah dalam pengajian Islam di Malaysia dan 
di luar negara telah menyulamkan budaya rasional-legal dan pemdemokrasian arus perdana 
ke dalam budaya dan amalan politik PAS. Dalam Pilihan Raya Umum 2008, PAS telah 
mengendurkan penekan Daulah Islamiah kepada ideologi negara kebajikan’. 

Perubahan ideologi politik PAS dari Daulah Islkamiah ke Negara Kebajaikan 
telah membolehkan mereka membina ikatan politik dengan DAP dan Partai Keadilan 
Rakyat (PKR) hingga dapat menguasai Kelantan dan Kedah, berkerjasama dengan PKR di 
Selangor, Pulau Pinang, dan Perak. Namun begitu, pujukan UMNO yang merasakan 
kedudukan politiknya sudah tertugak, bukan sahaja di peringkat negeri tetapi juga di 
Parlimen, telah membentuk beberapa kem politik di dalam PAS. Golongan muda PAS 
mahu menyambut jemputan UMNO dengan mengutamakan perpaduan ummah dan kem 
golongan tua diketuai Nik Aziz Nik Mat menolak cadangan itu agar tidak ditipu kembali 
oleh PAS sama berkerjasama dengan UMNO dalam tahun 70-80an dahulu. 

PAS mungkin belum lagi menjadi parti politik yang menguasai negara dan kuasa 
politik di negeri pun berubah-ubah, tetapi tidak dapati dinafikan kebangkitan Islam, 
sumbangan penggubal dasar pembangun dan urus tadbir berdasar Islam banyak bermula 
dengan cadangan PAS di Parlimen dan ceramah-ceramah mereka di seluruh negara. Ini 
berlaku, kerana bukan sahaja pemimpin tetapi juga pengikut dan simpati PAS, sudah sebati 
dengan budaya politik rasional-legal, pendemokrasian dan kemajuan berteraskan acuan 
Melajui beragama. Ideologi politik PAS terapung-apung di antara Daulah Islamiah-Al 
Quran Hadith dan proses modeninasi yang tersulam di dalam UMNO, tetapi jika 
diananlisis perubahan masyarakat selepas PRU 12 di dalam PAS dan luar PAS, demi 
survival Islam dan PAS, tindakan untuk mengarus perdanakan PAS sudah menjadi 
pendekatan politik terkini. 

Pendakwah Bebas Individu 

Semasa era Mahathir Mohamad, percubaan mentafsir Islam secara progresif 
dilakukan di Malaysia. Pandangan ulama muktabar dan amalan beberapa jemaah Islamiah 
dipersoalkan dan tindakan untuk menghalang pergerakan itu dilakukan. Kepada parti PAS, 
Islam dicadang oleh beliau supaya dilarang menggunakan ‘Islam’, Jemaah Tabligh dilarang 
tidur di masjid dan Al Arqam dipersoalkan pakaian jubah serban dan purdahnya. 

Rentetan pihak pemerintah ini telah melahirkan satu golongan pendakwah bebas 
yang menyebar melalui majlis-majlis pengajian agama mereka di masjid tentang pelbagai 
ilmu dan tafsiran tentang Islam. Ada di antara ulama bebas ini didokong oleh parti-parti 
politik, terutamanya PAS dan UMNO, tetapi kebanyakan adalah suara-suara ulama yang 
mahu membentang ilmu Islam daripada kitab-kitab Islam tersohor dalam bidang aqidah, 
sirah, tasawuf, tafsir Al quran dan Hadith. Oleh kerana kebanyakan ulama ini telah 
mendapat pendidikan di Malaysia dan luar negara dan masih berkerja denagn jentera 
kerajaan sebagi ustaz, guru dan pensyarah di maktab dan universiti awam. Pendekatan 
agama yang diambil oleh mereka didapati bersifat rasional-legal dan mampu 
memperbahaskan ‘kitab-kitab tua’ Islam ini dengan apa dengan yang sedang berlaku dalam 
kehidupan masyarakat Melayu akan perjalan ekonomi, politik dan sosial negara. Program 
Majlis pengajian berjalan secara berkala dan boleh dicapai di sesawang pendakwah bebas 
itu. Mereka juga diberi ruang untuk terlibat dalam program di radio dan TV di Malaysia. 
Ada beberapa tokoh pendakwah bebas ini telah diberikan peranan oleh pihak berkuasa 

untuk terlibatkan sebagai pakar dalam melaksanakan melahirkan projek dan kegiatan di 
dalam negara berteraskan Islam. 

Pergerakan Etno-Agama Ekstrimisme dan Militan 

Kebanyakan pergerakan agama yang terlibat dengan kegiatan etno-agama eskrimis 
yang berakhir dengan tindakan pengharaman ke atas mereka oleh pihak kerajaan telah 
bermula sebagai satu pergerakan agama yang juga telah diarus perdanakan berdasar acuan 
rasional-legal, pemdemokrasian dan Melayu beragama. 

Pergerakan yang telah diharamkan adalah Jemaah Mujahideen Malaysia, Al Maunah, 
Al Arqam, Qardiani, Syiah Malaysia, Kerajaan Langit Ayah Pin, beberapa kumpulan tarikat 
dan lain-lain. Kumpulan-kumpulan agama yang telah diambil tindakan ini dapat dibahagi 
kepada dua kumpulan; penyelewengan aqidah serta keselamatan awam dan negara. 

Al Maunah bermula sebagai pertubuhan silat tetapi selepas Pilihan Raya Umum 
2004, mereka dapati harapan rakyat yang sudah bersedia dengan pemerintahan Islam 
dipermainkan oleh UMNO dan PAS. Mereka telah mengumpul senjata perang dari kem- 
kem tentera di utara Semenanjung dan berkubu di Perak untuk mendesak kerajaan 
menyerahkan kuasa negara kepada mereka. Tindakan pantas pihak Polis dan tentera 
terhadap kkumpulan ini telah menyelamat banyak jiwa. Barisan pemimpin mereka yang 
ditangkat dituduh di Mahkamah sebagai pengkhianat negara dihukum gantung dan ada 
yang dipenjara seumur hidup. 

Jemaah Mujahideen Malaysia lahir di kalangan pelajar Malaysia yang belajar di 
Pakistan dan India. Pembelajaran mereka di kedua-dua tempat ini dipengaruhi oleh budaya 
ekstrimis-militan golongan Al Qaeda dan Mujahideen di dalam masyarakat setempat oleh 
kezaliman tentera Amerika Syarikat ke atas Iraq dan Afghanistan dan dasar negara itu di 
Timur Tengah yang memihak kepada rejim Israel. Mereka ini ada kaitan dengan PAS, 
tetapi kegiatan mereka lebih dikategorikan oleh pihak pemerintah dengan pergerakan yang 
mentafsir Islam secara sempit dan ganas. Barisan pemimpin mereka ditahan di bawah ISA. 

Al Arqam diharamkan kerana mahu mengambil alih kuasa negara tanpa pendekatan 
politik. Pertubuhan mereka tidak didaftarkan dan mereka berbicara untuk mengambil alih 
kuasa politik negara tanpa mendaftar pertubuhan mereka sebagai sebuah parti politik yang 
akan bertanding di kawasan DUN dan Parlimen untuk meraih undi di dalam pilihan raya. 
Mereka mengugat pemerintah negara dengan mengishtiharkan pemimpin mereka akan 
diberi jawatan Perdana Menteri oleh Yang DiPertuan Agung Malaysia. Sebelum 
pengishtiharan mengambil alih kuasa negara ini, pergerakan ini telah mempersoalkan 
perjalanan ulama-ulama kerajaan dan institusi agama seperti Majlis Agama Islam dan 
Jabatan Agama Islam. Mereka beryakin yang Imam Mahdi akan dizahir di timur dan 
pemimpin mereka akan menjadi orang kanan kepada Al Mahdi itu. Malaysia dijangka akan 
menjadi negara tapak untuk kebangkitan Al Mahdi memerintah dunia ini dengan adil. 

Pengharaman Al Arqam ini tidak berhenti di situ sahaja. Mereka menukar 
perjuangan mereka kepada A’ilah, Rufaka, Global Ikhwan dan akhirnya dinama oleh pihak 
pemerintah dengan nama ‘Ajaran Khadijam Aam’. Di bawah kepiminpinan Khadijah Aam, 
Ashaari Muhammad akan menjadi Presiden Indonesia dan walaupun beliau telah 
meninggal dalam tahun 2010, pengikut mereka menanggap Ashaari akan kembeli semula 
untuk meneruskan kebangkitan Islam di akhir zaman ini. 

Manakala pergerakan agama Qardiani, Syiah Malaysia, ajaran Ayah Pin, tarekat 
Hassan anak harimau dan lain-lain diharamkan kerana menyeleweng dari aqidah Ahlulu 
Sunnah wal Jemaah yang menjadi pegangan tauhid di Malaysia. 

Pergerakan agama boleh diharamkan di Malaysia kerana KERAJAAN 
memsepadukan pengurusan agama dan politik dalam utus tadbir negara. Kerajaan Malaysia 
akan mengambil tindakan ke atas mana-pergerakan jika ia melibatkan penyelewengan 
aqidah dan mengugat keselamatan serta ketenteraman awam. Kerajaan akan memanggil 
untuk dikursuskan mereka yang terlibat dengan penyelewengan aqidah dan Akta 
Keselamatan Dalam Negeri (ISA) akan digunakan ke atas mereka yang mengugat 
kestabilan negara. 

Mengurus Modal Insan dan Agama Di Malaysia 

Malaysia berdasar sejarah sosialnya telah mendekati agama dengan mengurus modal 
insane supaya cerdik dan baik dan agamanya melalui pentabiran hingga lahir institusi- 
institusi yang menjadi wadah Islam di peringkat pelaksanaan. 

Melahir Modal Insan Seimbang: Manusia Cerdik, Rasional-Legal dan Baik 

Mengikut Al Ghazali untuk melahirkan manusia yang cerdik dan baik maka 
manusia itu perlu dibangunkan. Manusia memiliki tiga komponen yang perlu 
dibangunkan. Komponen-komponen itu adalah hati, akal dan jasad. Hati menentu budi 
pekerti baik atau jahat seseorang individu itu. Akal bersifat logiko-analitika dan takkulan. 
Manakala jasad adalah anggota badan yang empat kerat pada tubuh badan manusia itu 
sebagai jentera pelaksana tindakan. Nabi Muhammad SAW berpendapat komponen yang 
terpenting dan raja dalam diri manusia adalah hati. 

Pengukuhan kepada ketiga-tiga komponen dalam diri manusia itu adalah dengan 
memastikan hati sedar yang ia perlu melaksana perintah Allah untuk jadi baik. Apabila 
manusia tidak melaksana perintah Allah, sudah pasti tingkah lakunya itu akan diwarnai 
dengan akhlah terkeji. Akal jadi cerdik dengan membaca buku, berbincang, menjalankan 
penyelidikan dan menulis. Kegagalan untuk melakukan hal-hal ini sudah pasti melahirkan 
seorang individu yang tidak mampu memiliki minda yang boleh mentafsir, menjelas, 
menganalisa dan membuat jangkaan dalam kehidupan mereka. Manakala anggota badan 
jadi sehat dan kuat dengan pemakanan berzat. Ketidak kemampuan untuk mengambil 
pemakanan selaras dengan piramid pemakanan akan pasti melahir manusia yang lemah 
daya upaya jasadnya hingga membantu tindaknnya. 

Manusia Rasionaliti 

Kunci kepada pembangunan tamadun mengikut Max Weber adalah rasionaliti. 
Mengikut Weber, rasionaliti mengandungi enam dimensi, ia itu, 1. Tindakan bermatlamat, 
2. Memahami sistem, institusional, pengurusan sumber dan proses, 3. Mengira keuntungan 
dan risiko, 4. Jati diri,. 5 Nilai hidup dan 6. Menilai semula. 


Rasionaliti-Kejar Dunia Kejar Akhirat 
Rasionaliti Formal 

Rasionaliti formal membina motif dan madamat tindakan seseorang individu itu 
untuk mendapat ganjaran material dan kedudukan sosial dalam masyarakat. Dalam 
persekitaran ekonomi sedemikian, perkiraan untung dan kos menjadi pengukur setiap 
tindakan. Paksi kepada motif dan tindakan bermatlamat sedemikian memerlukan kepada 
dokongan sistem ekonomi yang mempertahankan hak individu dan harta. Maka nilai dan 
institutional dalam masyarakat bergerak di atas landasan komersial, rasional dan legal 
dalam pelakasanaannya. 

Jika seseorang individu itu berkehendakkan duit, maka dia perlu melakukan satu 
perkerjaan. Jika dia mahu banyak duit lagi maka dia pelu buat banyak kerja lagi. Jika 
banyak duit lagi yang menjadi motif dan matlamat hidup maka, dia perlu membuat 
pelaburan dan mengunakan teknologi tercanggih dan terkini. Formula mengejar untung 
dan elak kos menjadi panduan dalam tindakan mereka. 

Rasionaliti Substantif 

Rasionaliti substantif pula membina motif dan matlamat tindakan seseorang 
individu itu untuk mendapat ganjaran dan kedudukan dalam masyarakat dari perspektif 
agama dan budaya. Jalur pemikiran ini melihat motif dan tindakan bermatlamat berdasar 
kebajikan sosial. Dengan keutamaan kebajikan sosial ini, pengukuran tindakan mereka 
terletak kepada mewujudkan solidariti masyarakat, perpaduan, keharmonian dan keamanan 
dalam masyarakat. Untuk memastikan kepentingan kestabilan dalam masyarakat terjamin, 
perancangan koletif perlu diwujudkan untuk mengurus keterbatasan material dalam 
masyarakat agar ketidaksamarataan, kemunduran, kemiskinan dan kepinggiran dapat 
ditangani demi memastikan masyarakat sentiasa sejahtera. Untuk mengukuk sistem 
rasionaliti substantif ini, pembentukan nilai, budaya dan agama adalah teras sistem 
pemikirannya. 

Dari perspektif ini, jika seseorang memerlukan pahala maka dia perlu beribadah. 
Jika dia mahu lagi banyak pahala, maka lagi banyak ibadah perlu dilakukan. Tetapi berbeza 
dengan rasional formal, jika lagi banyak pahala yang menjadi motif dan madamat 
hidupnya, maka dia perlu beribadah dengan dan bersama orang lain. Formula mengejar 
pahala dan mengelak dosa menjadi panduan dalam tindakan mereka. 

Kedua-dua rasionaliti ini mesti bergerak serentak. Jika ianya terpisah terasing 
daripada satu sama lain, maka pembangunan tidak akan menjadi seimbang. Jika sesuatu 
masyarakat itu hanya terbina rasionaliti formal sahaja, pembangunan material dalam 
masyarakat mungkin tersegan indah dengan jalan raya, kereta dan bangunan pencakar 
langit Tetapi ketidak seimbangan pembangunan dalam masyarakat seperti itu akan wujud 
jurang kaya miskin, terjadi pengabaian golongan sosial yang tidak berkuasa dan berharta, 
indeks masalah sosial dan jenayah meningkat dan akhir sekali, tidak mustahil masyarakat 
itu akan dilanda dengan ketegangan dan konflik sosial. Tanpa order dalam masyarakat pasti 
kemajuan dan pembangunan dalam masyarakat akan terbantut. 

Begitu juga jika rasionaliti substantif sahaja yang terbina, dorongan kebajikan dalam 
tindakan mereka akan menjamin kumpulan sosial yang memerlukan bantuan dan yang 
hidup melarat akan mendapat pembelaan untuk memastikan peluang hidup mereka juga 
terjamin di mana tolong menolong, saling hormat dan bertolak ansur menjadi amalan 
masyarakat. Pemikiran rasionaliti substantif mungkin dapat melahirkan masyarakat 
bahagia tetapi ia akan berjalan atas landasan perkongsian dan meratakan kemiskinan dalam 
masyarakat. 

Hanya apabila kedua-dua rasionaliti ini terbina dan berjalan serentak dalam diri 
individu dan masyarakat baru pembangunan yang seimbang akan tercapai. Individu, 
masyarakat dan negara yang terbina kedua-dua rasionaliti ini akan memiliki pemikiran 
paradigm produktiviti, di mana motif dan tindakan individu tersebut akan melahirkan 
produk bukan sahaja dalam bentuk material tetapi juga perkhidmatan. Kerja-kerja 
berbentuk material bukan sahaja menjamin pulangan di dunia tetapi akhirat juga. Begitu 
juga kerja berbentuk perkhidmatan ianya mampu menjamin pulangan akhirat tetapi juga 
mendapat pulangan ganjaran dunia. 

Pembangunan Insan dan Negara Seimbang 

Pembangunan insan dan negara yang seimbang akan terserlah apabila kedua-dua 
rasionaliti, rasionaliti substantif dan rasionaliti formal, dapat ditanam dalam pemikiran dan 
pembangunan negara. Rasionaliti substantif akan melahir masyarakat yang aman di mana 
order, solidarity, dan human secunty terjamin. Manakala rasionaliti formal melahirkan 
masyarakat makmur di mana progress dan social justice. 

Dengan kedua-dua rasionaliti ini terbina, modal insan dan negara akan memiliki 
paradigm produktiviti yang akan memastikan tindakan berdasar material atau pun 

perkhidmatan, akan membuah produk hingga boleh menjamin kualiti hidup dan 
kesejahteraan dalam negara. Inilah gambaran Islam tentang negara yang aman dan 
makmur yang mendapat pengampunan dari Allah SWT 

Pelan Tindakan Untuk Individu 

Tindakan Bermatlamat 

Setiap manusia perlu memiliki cita-cita hidup. Cita-cita hidup ini akan membina 
visi-wawasan, misi-tujuan dan tindakan yang perlu dilakukan. Kita perlu menentukan 
apakah yang kita ingin jadi: mahu hidup makmur, selesa, selamat dan bahagia di dunia dan 
akhirat. 

Untuk menentukan cita-cita hidup itu, kita perlu melihat minat, kemampuan diri 
dan berbincang dengan ibu bapa serta guru kerjaya. 

Memahami, Sumber, Sistem, Institusional dan Proses 

Untuk memastikan cita-cita hidup kita tercapai, ia perlu dilihat sebagai satu proses 
pembelajaran dan pembinaan kemahiran sepanjang hayat. Bermula dari perut ibu, semasa 
kecil, di sekolah, di universiti hingga ke tempat kerja hatta semasa di rumah bersama 
keluarga. Pembelajaran agama dan akademiknya mesti di tahap cemerlang, di mana dia 
disokong oleh bukan sahaja sekolahnya yang berkualiti tetapi juga disokong bersama oleh 
ibu bapa dan komunitinya untuk mengukuh perkembangan hidup dan pembelajarannya. 

Untuk memastikan motif dan madamat tindakan hidup ini tercapai, maka sumber 
dan bahan untuk perkembangan individu, pembelajaran dan latihan perlu disediakan. 
Individu itu juga perlu memiliki fokus, disiplin dan kerajinan dengan mengurus 
kehidupannya dengan seimbang untuk memasti ilmu dan kemahiran dapat dikuasainya. 
Setiap usaha yang dilakukan ini, perlu dilakukan untuk mendapat keredhaan Allah. 

Mengira Keuntungan dan Risiko 

Setelah menetap cita-cita hidup untuk dicapai dan dengan kesedaran ialah satu 
proses mengadun sumber, institusi dan sistem dalam satu proses untuk mencapainya, 
setiap individu itu perlu memastikan sasaran hidupnya, dari perkiraan jangka pendek dan 
jangka panjang memperolehi ganjaran yang disasarkan atau pun berhadapan dengan risiko 
sebaliknya. 

Dalam keadaan ini, individu itu perlu perihatin dengan tinggi rendah tahap 
pencapaiannya dalam usaha dan tindakannya. Tengok apa kaitan kefahaman dalam 
pembelajaran itu dengan budaya berusaha di sekolah, universiti atau tempat kerja. Apabila 
memperolehi penilaian prestasi belajar dan berkerja, maka kena tengok ganjaran atau kos 
yang terpaksa ditanggung. 

Individu itu juga kena periksa hubungan diaa dengan Allah, ibu bapa dan 
pembimbing-pembimbing dalam hidup dan pembelajarannya. 

Nilai Hidup 

Setiap individu mempunyai pandangan hidup yang akan mempengaruhi 
tindakannya. Pandangan hidup ini dicorak oleh sistem nilai yang dipegangnya. Dimensi 
budaya dan agama banyak berperanan untuk membina nilai dan pegangan hidupnya ini. 
Nilai hidup ini akan menjadi pemutus dalam memilih tindakan berdasar perkiraan salah 
atau betul, keadilan atau penganaiyaan, salah guna kuasa atau integriti, atau yang haq atau 
batil. 


Kemampuan membina nilai diri yang baik dan cemerlang akan memastikan apabila 
tanggung jawab, amanah, kududukan, kerja, temu janji, pinjaman dan lain-lain, maka sudah 
pasti individu itu mampu untuk menuai apa yang diberikan itu. 

Jati Diri 

Banyak konsep yang dikaitkan dengan konsep jati diri; self ejficaty, self esteem, self worth, 
self actuali^ation. Konsep-konsep ini membentuk individu itu sendiri untuk memiliki jiwa 
yang kental, mampu berhadapan dengan tekanan hidup dari dalam diri sendiri dan cabaran 
dari luar. 

Dari perspektif agama, jati diri kental ini bersifat bersyukur dengan Allah kerana 
sentiasa berjiwa positif dan tidak putus asas tanpa menggira cabaran yang mendatang; 
sikap mengalah tidak wujud dalam jati dirinya. 

Menilai Semula 

Individu terbina rasionaliti akan menilai tindakannya untuk melihat di mana kekuatan dan 
kelemahannya. Kekuatan dirinya mahu diperkukuhkan lagi dan kelemahannya mahu di 
atasi supaya hidupnya menetapi sasaran yang telah ditetapkan. 

Ciri Modal Insan Cerdik, Baik dan Pembangunan Negara Seimbang 

Dengan terbina modal insan yang cerdik, baik dan rasionaliti itu, individu itu akan 
mampu membina visi dan misi kehidupannya. Dia akan memiliki disiplin diri yang tinggi; 
rajin berusaha dan focus atas matlamat hidupnya. Ini akan memandu untuk dia berkerja 
dengan penuh minat walaupun mengambil masa sebanyak 18 jam sehari untuk mengejar 
cita-cita hidup itu. Dia akan kuat membaca dan tingkatkan kemahiran kerjaya dan 
kehidupannya walaupun terpaksa menguasai pelbagai bahasa. Ini bukan sahaja boleh 
mempertingkatkan idea-ideanya tetapi akan mengukuhkan penguasaan kemahiran 
komunikasi dengan lebih berkesan lagi. Modal insan dan kerasionalitian yang terbina itu 

akan menjauhkan dirinya terperangakap dengan masalah dan rintangan teknikal. 
Akhirnya kerja yang ingin dilaksanakan itu dapat diusahakan perlu cepat dan segera. 

Pengurusan Kesepaduan Politik dan Agama Dalam Negara 

Modal insan bukan sahaja perlu cerdik dan baik, tetapi memerlukan sokongan 
institutional untuk memastikan aspirasi dan pilihan tindakan manusia itu dapat dirancang, 
dilaksana dan dinilai pencapaian. 

Malaysia mengambil keadah berbeza dalam mengurus politik dan agama. Berbeza 
dengan pengalaman Perancis dan Amerika Syarikat, negara di timur termasuk Malaysia 
tidak mengamalkan pemisahan agama dari politik. Barat melalui pergerakan Reformasi 
Gereja, Revolusi Perancis, wacana sains dan teknologi, perindustrian dan dunia siber 
sekarang telah meletakkan budaya memperkasakan individu dengan kebebasan, keadilan 
dan kesaksamaan. 

Negara di timur tidak mengalami sejarah sosial ini, malah kedatangan peniaga dan 
penjajah barat ke bumi timur, tidak mengubah budaya politik feudal setempat. Dalam 
masyarakat feudal seperti ini, individul tidak diajar akan hak asasinya tetapi lebih 
diutamakan supaya memahami peranan mereka dalam masyarakat; kepentingan koletif 
yang perlu diutamakan. Ini telah menyebabkan negara-negara di timur tidak mampu 
membina budaya mempertingkatkan perkembangan sains dan teknologi serta budaya 
analitikal dalam menganalisa masyarakat. Jadi kedatangan penjajahan barat telah 
memisahkan agama dari hal dunia dan mengukuhkan kepentingan ekonomi politik mereka 
hingga Islam lebih difahami dalam bentuk yang jumud dengan mengutamakan ritual dan 
membelakangkan pembangunan tamadun. Minda agama yang sempit ini telah berterusan 
mempengaruhi masyarakat Islam di Malaysia walaupun negara telah mencapai 
kemerdekaan dalam tahun 1957 lagi. Masyarakat sedemikian memiliki modal budaya dan 
agama yang lebih memberi keutamaan kepada nilai serpihan dari nilai norma sejagat, nilai 
emotif daripada rasionaliti dan nilai masyarakat sosial tertutup daripada yang nilai 
masyarakat sosial terbuka. 

Tetapi Malaysia tidak pula mengikut model pergerakan agama seperti Republik Iran 
dan PAS yang mahu agama itu teras kehidupan dan pemerintahan negara dengan kata 
pemutus berada di kepimpinan ulamak. Malaysia masih mengurus agama dengan 
membenar ulamak memberi tafsiran masing-masing tetapi tafsiran agama yang disepakati 
oleh ahli majlis fatwa kebangsaan akan dipindah ke dalam pemerintahan negara untuk 
dijadikan dasar dan program pembangunan bagi memenuhi keperluan agama dan 
pembangunan negara. 

KERAJAAN Malaysia Mengurus Agama Dalam Pemerintahannya 

Malaysia adalah sebuah negara contoh yang berjaya dalam mengurus dimensi agama 
dalam tadbirurus negaranya. Malaysia tidak menerima acuan politik pemerintahan barat 
yang memisah agama dari politik pemerintahan dan layak hanya diletak di geraja sahaja. 

Malaysia juga tidak menerima acuan kumpulan beragama dalam pemerintahan seperti di 
Iran dan yang diperjuang oleh PAS dan Al Arqam, di mana pucuk pemimpin agama 
pergerakan itu yang akan menjadi kata pemutus kepada urusan pentadbiran negara. 

Acuan kerajaan Malaysia tidak seperti barat kerana agama adalah satu daripada 
dimensi teras dalam pemerintahan negara dan juga tidak mengikut kehendak kumpulan 
agama kerana pemutus keputusan pemerintahan terletak di tangan kerajaan dan bukan 
ustaz, tok guru dan kiyai. Malaysia memberi ruang untuk wacana manusia tentang agama 
diperbahaskan dalam majlis ilmu, ceramah dan seminar tetapi hanya menerima tafsiran 
yang diterima oleh Majlis Fatwa Kebangsaan. Fatwa-fatwa yang dipersetujui ini akan 
dipindahkan ke dalam pelan tindakan oleh bahagian-bahagian di Jabatan Perdana Menteri 
untuk dilaksanakan dalam negara seperti dengan tertubuhnya Universiti Islam 
Antarabangsa, Takaful Islam, pajak gadai Islam, sekolah menengah agama, etika 
pentadbiran dan perniagaan dan berbagai lagi. 

Langkah-langkah yang dilaksanakan oleh kerajaan Malaysia ini dalam mengurus 
agama dalam pemerintahan dan menangi ektremisme dan keganasan agama telah berjaya 
mengasing komponen sensitif dan emotif dalam agama dari ruang umum dalam 
masyarakat dan pemerintahan negara. Kesan akhirnya adalah agama boleh berperanan ke 
arah pembangunan, kemakmuran dan kesejahteraan negara dan kedudukan asasnya dalam 
kehidupan manusia terus kekal terjamin. 

Akhir Kata 

Pergerakan agama dalam sesebuah masyarakat perlu dikaji sebagai satu institusi 
yang lahir dan tercorak oleh lokasi sosiologikal sesebuah masyarakat itu juga. Imaginasi 
agama yang mendasari pandanagn hidup dan perjalanan sesebuah pergerakan agama itu 
mungkin boleh timbul dari pelbagai sumber, termasuk dari luar negara, tetapi surivalnya 
tertakluk kepada penerimaan oleh ahli-ahli dalam masyarakat setempat. 

Ini bermakna sejarah sosial masyarakat setempat perlu dikaji dan diikat dengan 
perubahan sosial yang sedang berlaku di dalam masyarakat itu, untuk sesorang pengkaji itu 
untuk memahami pola dan analisis impak sesebuah pergerakan agama itu ke atas 
masyarakatnya. 

Dari perbincangan di atas nyata bahawasanya, pergerakan agama di Malaysia 
terpaksa menyulamkan diri mereka dengan acuan rasional-legal, pemdemokrasian barat 
dan kesepaduan politik-agama masyarakat Melajui di Malaysia. Ini bermakna Islam yang 
dibawa masuk dari Timur Tengah dan India pada awal kurun ke 21 oleh tokoh 
pembaharuan agama dan dari barat oleh pelajar Malaysia dalam dekad 80an sebagai reaksi 
kepada kezaliman dasar luar Amerika Syarikat dan Revolusi Iran, telah diarus perdana 
melalui proses modeninasi yang ditinggal penjajah dan projek pembangunan negara serta 
negara bangsa yang dijalankan oleh KERAJAAN Malaysia. Islam yang dibawa oleh 

Malaysia lebih bersifat institutional dan membangun tamadun dengan mengurus pasaran 
dan masyarakat pelbagai etnik dan agama. 

Hanya dalam memahami kemampuan Malaysia mengarus perdanakan Islam dan 
bukan mengislamisasi setiap aspek kehidupan, institusi dan pemerintah negara, baru mana- 
mana pengkaji dapat memahami pasang surut pelaksanaan Islam dalam diri, masyarakat 
dan negara boleh berlaku. 

Pasang surut kefahaman, penghayatan dan perjuangan Islam ini akan menimbulkan 
kesinanbungan, perubahan dan pergelutan yang boleh membawa ketidak sefahaman dan 
konflik di antara kumpulan pergerakan agama ini di dalam masyarakat. 

